
PROIECT DE MANAGEMENT
PENTRU 
MUZEUL ETNOGRAFIC AL TRANSILVANIEI
01.07.2026 – 30.06.2029



A. Analiza socioculturală a mediului în care își desfășoară activitatea Muzeul şi propuneri privind evoluția acestuia în sistemul instituțional existent  
1. Instituții, organizații, grupuri informale (analiza factorilor interesați) care se adresează
aceleiași comunități 
2. Analiza SWOT (analiza mediului intern și extern, puncte tari, puncte slabe, oportunități,
amenințări) 
3. Analiza imaginii existente a instituției și propuneri pentru îmbunătățirea acesteia 
4. Propuneri pentru cunoașterea categoriilor de beneficiari (studii de consum, cercetări,
alte surse de informare) 
5. Grupurile-țintă ale activităților Muzeului pe termen scurt/mediu 
6. Profilul beneficiarului actual 

B. Analiza activității Muzeului și propuneri privind îmbunătățirea acesteia 
1. Analiza programelor și a proiectelor desfășurate în cadrul Muzeului 
2. Concluzii 
2.1. Reformularea mesajului, după caz 
2.2. Descrierea principalelor direcții pentru îndeplinirea misiunii

C. Analiza organizării Muzeului şi propuneri de restructurare şi/sau de reorganizare,
după caz 
1. Analiza reglementărilor interne ale Muzeului şi a actelor normative incidente; 
2. Propuneri privind modificarea reglementărilor interne; 
3. Analiza capacității instituționale din punctul de vedere al resursei umane proprii și/sau
externalizate; 
4. Analiza capacității instituționale din punct de vedere al spațiilor și patrimoniului
instituției, propuneri de îmbunătățire; 
5. Viziunea proprie asupra utilizării instituției delegării, ca modalitate legală de asigurare a
continuității procesului managerial  

D. Analiza situației economico-financiare a Muzeului 
Analiza financiară, pe baza datelor cuprinse în caietul de obiective:
1. Analiza datelor de buget din caietul de obiective, după caz, completate cu informații
solicitate/obținute de la Muzeu 
1.1.Bugetul de venituri (subvenții,/alocații, surse atrase/venituri proprii)
1.2. Bugetul de cheltuieli (personal; bunuri și servicii din care: cheltuieli de întreținere, colaboratori, cheltuieli de capital)
2. Analiza comparativă a cheltuielilor (estimate și, după caz, realizate) în
perioada/perioadele indicată/indicate în caietul de obiective, după caz, completate cu
informații solicitate/obținute de la Muzeu  
3. Soluții și propuneri privind gradul de acoperire din surse atrase/venituri proprii a
cheltuielilor Muzeului 
3.1. Analiza veniturilor proprii realizate din activitatea de bază, specifică Muzeului (în funcţie de tipurile de produse/servicii oferite de către instituţiile de cultură – spectacole, expoziţii, servicii infodocumentare etc.), pe categorii de produse/servicii precum și pe categorii de bilete/tarife  practicate: preţ întreg/preţ redus/bilet profesional/bilet onorific, abonamente, cu menţionarea celorlalte facilităţi practicate;
3.2. Analiza veniturilor proprii realizate din alte activități ale Muzeului
3.3. Analiza veniturilor realizate din prestări de servicii culturale în cadrul parteneriatelor cu alte autorități publice locale
4. Soluții și propuneri privind gradul de creștere a surselor atrase/veniturilor proprii în
totalul veniturilor 
4.1. Analiza ponderii cheltuielilor de personal din totalul cheltuielilor
4.2. Analiza ponderii cheltuielilor de capital din bugetul total
4.3. Analiza gradului de acoperire a cheltuielilor cu salariile din subvenție/alocație
4.4. Ponderea cheltuielilor efectuate în cadrul raporturilor contractuale, altele decât contractele individuale de muncă (drepturi de autor, drepturi conexe, contracte și convenții civile)
4.5. Cheltuieli pe beneficiar, din care
	a) din subvenție
	b) din venituri proprii
 
E. Strategia, programele și planul de acțiune pentru îndeplinirea misiunii specifice a
Instituției, conform sarcinilor formulate de autoritate  
1. Viziune 
2. Misiune 
3. Obiective (generale și specifice) 
4. Strategia culturală pentru întreaga perioadă de management 
5. Strategia și planul de marketing 
6. Programe propuse pentru întreaga perioadă de management  
7. Proiectele din cadrul programelor  
8. Alte evenimente, activități specifice Muzeului, planificate pentru perioada de
management  

F. Previzionarea evoluției economico-financiare a instituției publice de cultură, cu o
estimare a resurselor financiare ce ar trebui alocate de către autoritate, precum și a
veniturilor instituției ce pot fi atrase din alte surse  
1. Proiectul de buget de venituri şi cheltuieli pe perioada managementului
2. Numărul estimat al beneficiarilor pentru perioada managementului
2.1. La sediu
2.2. În afara sediului
3. Programul minimal estimat pentru perioada de management aprobată

Documente de referinţă: 
Stat de Funcții al Muzeului Etnografic al Transilvaniei, aprobat prin HCJ 110/2024.
Organigrama Muzeului Etnografic al Transilvaniei, aprobată prin HCJ 110/2024.
Regulamentul de organizare și funcționare a Muzeului Etnografic al Transilvaniei, apobat prin HCJ 110/2024.

1. ANALIZA SOCIOCULTURALĂ A MEDIULUI ÎN CARE ÎŞI DESFĂŞOARĂ ACTIVITATEA MUZEUL ŞI PROPUNERI PRIVIND EVOLUŢIA ACESTUIA ÎN SISTEMUL INSTITUŢIONAL EXISTENT

1. Instituții, organizații, grupuri informale (analiza factorilor interesați) care se adresează aceleiași comunități:
Muzeul Etnografic al Transilvaniei (MET) funcționează într-un mediu cultural dintre cele mai dense din România. Cluj-Napoca concentrează instituții de tradiție, inițiative independente și o comunitate universitară activă, ceea ce creează atât oportunități de parteneriat, cât și o concurență reală pentru atenția publicului.

Organizații internaționale – apartenența instituțională a MET
MET are calitatea de membru al unor organizații și rețele internaționale și naționale de profil, a căror afiliere aduce beneficii concrete în plan profesional, științific și al vizibilității instituționale. Apartenența la aceste structuri nu este pur formală — ea s-a concretizat, în perioada 2023–2026, în parteneriate active, proiecte comune, mobilități ale personalului și prezență în dezbaterile europene de specialitate.
· ICOM – International Council of Museums (cod deontologic, rețea globală); ICOM – România (organizația națională a muzeelor afiliate ICOM)
· NEMO – Network of European Museum Organisations (MET: membru instituțional)
· AEOM – Association of European Open Air Museums (una dintre cele mai puternice rețele specializate din lume; MET: membru instituțional)
· EURHO – European Rural History Organisation (MET: membru instituțional)
· RNMR – Rețeaua Națională a Muzeelor din România
· AMALR – Asociația Muzeelor în Aer Liber din România
Mulți dintre specialiștii instituției fac parte, în calitate de membri individuali, din diferite organizații de specialitate: Asociația Conservatorilor și Restauratorilor din România, Asociația de Științe Etnologice din România, Societatea de Științe Istorice din România, Asociația Etnografică „Kriza János” Cluj-Napoca și altele.
Rețeaua muzeală din România 
La nivel național, MET colaborează cu Complexul Muzeal National ASTRA Sibiu, Muzeul National al Taranului Roman, Muzeul National de Istorie a Transilvaniei, Muzeul Național Brkenthal și alte 30+ muzee județene si complexe muzeale naționale. De asemenea, MET colaborează cu muzeele specializate în domeniile etnografiei și artei populare sau cu departamentele specializate ale complexelor muzeale din județele Bistrița-Năsăud, Maramureș, Satu Mare, Bihor, Cluj, Mureș, Alba, Harghita, Covasna, Brașov, Sibiu, Hunedoara, Arad, Timiș, Caraș-Severin, dar și cu departamentele de specialitate ale universităților și institutelor interesate în studierea etnografiei Transilvaniei, din țară și din afara ei. 
Instituții publice de cultură din subordinea Consiliului Județean Cluj
MET colaborează structural cu instituțiile aflate în subordinea aceleiași autorități finanțatoare: Centrul de Cultură și Artă „Tradiții Clujene” (CCATC), Muzeul Memorial „Octavian Goga” Ciucea, Filarmonica de Stat Transilvania, Biblioteca Județeană „Octavian Goga”, Muzeul de Artă Cluj-Napoca, Teatrul de Păpuși „Puck”, Școala de Arte „Tudor Jarda”. De asemenea, MET dezvoltă multiple acțiuni și proiecte cu Centrul Național de Informare și Promovare Turistică Cluj, serviciu integrat în structura Consiliului Județean Cluj, care funcționează în clădirea de pe str. Memorandumului nr. 21.  
Instituții culturale din Cluj-Napoca
Teatrul National Lucian Blaga, Opera Națională Romana, Opera Maghiara de Stat, Teatrul Maghiar de Stat constituie parteneri ai MET in proiecte punctuale și în agenda culturală comună a municipiului. 
Mediul academic și de cercetare
Universitatea Babeș-Bolyai rămâne principalul partener academic al MET: Facultatea de Istorie și Filozofie (cursuri de patrimoniu, studii doctorale), Facultatea de Litere, Facultatea de Geografie, Facultatea de Teologie Ortodoxă și altele. Centrul de Studii Transilvane, Arhiva de Folclor, Institutul de Arheologie și Istoria Artei, Institutul de Lingvistică și Institutul de Istorie George Barițiu, institute care funcționează în rețeaua Academiei Române, completează rețeaua de cercetare. Colaborarea cu Universitatea Tehnică Cluj-Napoca, consacrată prin proiectele cu Granturi SEE, continuă prin proiecte de digitalizare și valorificare prin realitate virtuală. Universitatea de Arte și Design Cluj-Napoca este un partener natural în proiectele de reinterpretare vizuală a patrimoniului, sub diferitele sale forme. Universitatea de Științe Agricole și Medicină Veterinară contribuie la cercetarea patrimoniului etnografic legat de agricultura tradițională, de creșterea animalelor și de peisajul rural transilvănean. Universitatea de Medicină și Farmacie este un partener în organizarea de manifestări culturale și în cercetări realizate în domenii specifice.
Sectorul ONG și parteneri comunitari
Prin apartenența la Centrul Cultural Clujean (CCC), MET are acces la o rețea de 143 organizații implicate în activitatea sectorului cultural (organizații culturale, organizații ale mediului de afaceri, organizații profesionale și ale societății civile etc). Muzeul Etnografic al Transilvaniei, instituție fondatoare a CCC, continuă să participe activ la programele și proiectele organizației, participând și susținând, în măsura posibilităților existente, programele și proiectele organizațiilor membre. Parteneri stabili: Urbannect, Asociația de Inovare Artistică, Asociația Meșterilor Populari Clujeni, Societatea Ornitologică Română (filiala Cluj). 
Reprezentanțe diplomatice și centre culturale
MET colaborează cu Ambasada Japoniei, Ambasada Republicii Armenia, Ambasada Braziliei, Ambasada Republicii India, Ambasada Republicii Armenia în România, Ambasada Regatului Țărilor de Jos, Ambasada Republicii Cehe, Ambasada Israelului, Consulatul Republicii Ungare Cluj-Napoca, alte misiuni diplomatice din România, consulate onorifice din Cluj-Napoca, precum și cu centrele culturale afiliate Universității Babeș-Bolyai:  Institutul de Armenologie, Institutul Confucius Cluj-Napoca, British Council, Centrul Cultural Francez, Centrul Cultural Italian, Institutul de Turcologie și Studii Central-Asiatice, Centrul de Limbă și Cultură Poloneză, Casa do Brasil etc. Aceste parteneriate susțin programele de expoziții internaționale și poziționează MET ca punct de referință pentru susținerea diplomației culturale în Transilvania.
Organizații ale minorităților naționale 
Colaborările cu organizațiile minorităților naționale (Uniunea Armenilor din România, Comunitatea Evreilor din România, Uniunea Slovacilor din România, Uniunea Ucrainenilor din România, Organizația pentru Unirea Romilor, Centrul de Resurse pentru Comunitățile de Romi Cluj-Napoca) conferă MET un rol unic în promovarea diversității culturale transilvănene.

A.2. Analiza SWOT (analiza mediului intern și extern, puncte tari, puncte slabe, oportunități, amenințări) 
Analiza SWOT acoperă mediul intern al instituției (puncte tari și puncte slabe) și mediul extern (oportunități și amenințări) și este un instrument decizional: fiecare punct tare identifică o resursă de valorificat, fiecare punct slab — o vulnerabilitate de redus, fiecare oportunitate — o fereastră de acționat, fiecare amenințare — un risc de anticipat. Valoarea sa constă în traducerea situației în direcții concrete de acțiune managerială.

	S – PUNCTE TARI  |  Posibilități de valorificare și amplificare

	Element
	Context 
	Răspuns managerial 2026–2029

	Patrimoniu de 105.616 obiecte originale, 8 secțiuni, 40 de subsecțiuni – cel mai reprezentativ fond etnografic regional din România
	Colecții structurate tematic și etnic, acoperind Transilvania, Banat, Crișana, Maramureș; patrimoniu clasat MC
	Patrimoniul va fi valorificat ca avantaj competitiv prin expoziții tematice, tururi digitale ale colecțiilor și programe educaționale specializate pe subsecțiuni. Va fi intensificată campania de clasare Tezaur/Fond pentru creșterea vizibilității colecțiilor.

	Două secții expoziționale complementare: Palatul Reduta (expoziția pavilionară) + Parcul Etnografic Romulus Vuia (14 ha, prima expoziție în aer liber din România) – în extindere cu 27 ha prin proiectul CJ Cluj
	Secții cu profiluri de public diferite: Reduta – urban/cultural, Parcul – familii, turiști, comunități; dublă audiență
	Vor fi dezvoltate oferte diferențiate per secție și programe care leagă cele două sedii (circuite combinate, bilet comun, evenimente cu relocare). Parcul Etnografic va intra într-o nouă etapă a evoluției sale prin implementarea de către CJ Cluj a proiectului  Revitalizarea zonei Parcului Etnografic Național ”Romulus Vuia” – Pădurea Hoia din Cluj-Napoca.

	Record de vizitatori: ~110.000 în 2024 (față de 87.866 în 2022); depășire consecventă a previziunilor
	Creștere de +46% a vizitatorilor plătitori 2022–2024, contrar tendinței naționale (-8,3% la muzee de etnografie în 2024)
	Această performanță va fi consolidată și comunicată activ prin relații cu media și rapoarte publice periodice. Datele de audiență vor fi utilizate ca argument documentat pentru creșterea calității parteneriatelor și a implicării sporite a finanțatorilor curenți și a celor potențiali.

	Portofoliu solid de finanțări nerambursabile: 3 proiecte Erasmus+, 2 Granturi SEE, 1 grant INP (2.051.459 lei)
	Fonduri nerambursabile atrase: 125.630 lei (2023) → 685.030 lei (2024) → 584.650 lei (2025); trend ascendent
	Echipa de proiecte va fi amplificată prin formarea și cooptarea unor membri noi. Vor fi lansate candidaturi în ciclurile Erasmus+ 2025-2027, Creative Europe, AFCN și INP. Sunt vizate cel puțin 2 proiecte noi coordonate de MET în perioada 2026–2029.

	Acreditare Erasmus+ Educația Adulților 2022-2027 (lider consorțiu, 254.875 EUR); proiect ICARE 2025-2028 (101.270 EUR)
	Consorțiu cu ASTRA Sibiu, DASM Cluj, 2 muzee maramureșene; 80 activități educaționale realizate în 2025
	Acreditarea va fi valorificată pentru noi mobilități și activități de formare a personalului. Metodologiile ICARE vor fi capitalizate pentru programe permanente de incluziune și pentru un nou proiect Erasmus+ după 2027.

	Activitate educațională în creștere: 18 (2023) → 73 (2024) → 80 (2025); vizibilitate media 333 → 674 → 909 apariții
	Depășire constantă a țintelor din contractul de management la ambii indicatori; creștere organică susținută
	Oferta educațională va fi structurată într-un catalog anual publicat și promovat activ. Vor fi încheiate parteneriate-cadru cu ISJ Cluj și universitățile clujene. Vizibilitatea media va crește prin strategii de conținut digital și dezvoltarea relațiilor sistematice cu presa.

	Laborator de conservare-restaurare autorizat, 5 experți atestați MC (2 restaurare, 3 conservare), instalație de tratare în mediu anoxic (2025)
	Capacitate internă solidă pentru rețeaua muzeală românească; acoperire: pictură, textile, metale, lemn, ceramică
	Va fi intensificată campania de atestare a noi specialiști din instituție (cel puțin 3 potențiali candidați identificați).

	Proiect Revitalizarea zonei Parcului Etnografic Național ”Romulus Vuia” – Pădurea Hoia din Cluj-Napoca în implementare (sept. 2025 – sept. 2029): extinderea Parcului Etnografic cu 27 ha
	Finanțare Programul Regional Nord-Vest 2021-2027, implementat de CJ Cluj; autorizație de construcție emisă
	Proiectul este coordonat și realizat de Consiliul Județean Cluj. Managementul MET va participa activ la implementare, răspunzând tuturor solicitărilor, prin furnizarea expertizei muzeografice și etnografice. Programele culturale și educaționale pentru zonele activate vor fi pregătite în avans, astfel încât secțiunile nou dezvoltate să fie integrate organic în activitățile instituției.

	W – PUNCTE SLABE  |  Cum vor fi reduse și compensate

	Element
	Context / Dovadă
	Răspuns managerial 2026–2029

	Grad de acoperire din venituri proprii sub potențial: 6,12% (2024), 16,86% (2025) 
	Creșterea vizitatorilor a depășit previziunile; structura tarifară și proporția accesului gratuit influențează indicatorul
	Inițierea revizuirii structurii tarifare și condițiilor de acces gratuit în vederea creșterii ponderii biletelor plătite. Sursele de venit vor fi diversificate prin programe premium, parteneriate cu sectorul privat. Este vizată crearea condițiilor pentru realizarea unui grad de acoperire de 25%.

	Spații de depozitare insuficiente; depozite supraocupate, care limitează achizițiile noi de patrimoniu
	Depozitele actuale funcționează la capacitate maximă; acceptarea donațiilor este condiționată de relevanța excepțională a piesei
	Va continua identificarea de soluții pentru extinderea și dotarea spațiilor de depozitare, cu sprijinul Consiliului Județean Cluj și al Ministerului Culurii, prin programele dedicate propuse pentru implementare. Vor continua activitățile de reorganizare a depozitelor existente, în funcție de necesități. Dezvoltarea sistemului informatizat de gestiune a depozitelor.

	Resurse umane insuficiente față de volumul de activitate(în special cel din perioada mai-octombrie): 58 posturi în 2024-2025 față de 61 în 2023
	Limitarea numărului de posturi coincide cu dublarea activităților educaționale și creșterea numărului de vizitatori; personalul de specialitate este suprasolicitat.
	Colaborarea cu voluntari, stagiari și colaboratori externi în cadrul proiectelor.

	Dificultăți în motivarea personalului din cauza constrângerilor legislației salariale
	Legislația nu stimulează recompensarea diferențiată; personalul valoros nu poate fi stimulat financiar prin mecanisme specifice
	Vor fi susținute inițiativele legislative în domeniu prin asociațiile profesionale.
Identificarea de soluții alternative de recompensare a personalului.

	Exploatarea sub potențial a colecțiilor din cauza insuficienței spațiilor expoziționale
	Gradul de ocupare al sediului central este aproape de 100%; colecții valoroase rămân insuficient exploatate din cauza spațiului expozițional limitat
	Continuarea regimului de expoziții temporare cu rotație rapidă (2-4-6 săptămâni) și expoziții digitale ca soluție pe termen scurt. Pe termen mediu, continuarea demersurilor legate de extinderea clădirii Reduta și de amplificarea spațiilor expoziționale.

	Adaptarea operațională la ritmul accelerat de creștere a vizitatorilor
	Creșterea cu 46% a vizitatorilor plătitori între 2022 și 2024 solicită infrastructura de primire, ghidaj și supraveghere
	Formare profesională suplimentară pentru personalul de interacțiune cu publicul. Circuitele de vizitare vor fi reorganizate pentru gestionarea fluxurilor mari, în special la Parcul Etnografic.

	O – OPORTUNITĂȚI  |  Modalități de valorificare

	Element
	Context / Dovadă
	Răspuns managerial 2026–2029

	Proiectul Revitalizarea zonei Parcului Etnografic Național ”Romulus Vuia” – Pădurea Hoia din Cluj-Napoca (2025-2029): amenajarea sectorului exterior al Parcului Etnografic, cu suprafața de 27 ha; transformarea MET într-un pol major de patrimoniu viu
	Implementat de CJ Cluj; MET contribuie, în măsura solicitărilor, cu expertiză muzeografică și etnografică
	Programele culturale, educaționale și de interpretare pentru zonele nou integrate vor fi pregătite în avans. 
Implicare în strategiile CJ Cluj de promovare, comunicare și punere în valoare a rezultatelor proiectului.

	Ciclul de finanțare europeană 2021-2027: Programul Regional Nord-Vest, Erasmus+, Creative Europe, Horizon Europe
	Experiență consolidată în absorbția fondurilor europene și relații de parteneriat active cu peste 20 de instituții din mai mult de 10 țări
	Abordare strategică a depunerii de de proiecte 2026-2029 cu o prognoză de 3 aplicații noi coordonate de MET. Se vizează Creative Europe și Horizon Europe pentru patrimoiu imaterial și cercetare aplicată în digitalizarea patrimoniului.

	Creșterea turismului cultural în Cluj-Napoca; municipiu cu vocație de hub cultural regional și internațional
	Cluj-Napoca atrage anual sute de mii de turiști; MET trebuie promovat în circuitele turistice față de potențialul real
	Va fi intensificată colaborarea cu CNIPT Cluj, agențiile de turism și platformele de booking. Vor fi create pachete turistice combinate (Reduta + Parcul) cu ghidaj în limbi străine. MET va fi implicat în agenda evenimentelor locale, naționale și internaționale.

	Programul Timbrul Monumentelor Istorice (INP): sursă de cofinanțare pentru restaurarea patrimoniului imobil
	Grant activ: 2.051.459 lei pentru restaurarea monumentelor etnografice din Parcul Etnografic (2024-2027); plus 225.000 lei pentru Vivanții: Anotimpurile (2024-2026)
	Raportarea și implementarea corectă a granturilor INP în curs vor fi menținute la standarde ridicate. Vor fi depuse noi aplicații INP pentru obiectivele prioritare neacoperite de finanțarea actuală, atât în subprogramul dedicat muzeelor în aer liber, cât și în cel dedicat patrimoniului.

	Potențial de digitalizare a patrimoniului: colecții online, tururi virtuale, platforme educaționale
	MET deține deja echipamente VR din proiectele SEE; experiența cu realitatea virtuală este apreciată de public
	Strategie de digitalizare pe durata mandatului: prioritizarea a 1.000 de piese pentru scanare 3D și publicare online. Experiențele VR vor fi extinse cu noi obiective din Parcul Etnografic. Va fi propusă o platformă educațională digitală în cadrul proiectelor Erasmus+.

	Creșterea interesului pentru patrimoniul imaterial și identitate culturală; audiențe noi
	Tendință europeană și națională de valorificare a patrimoniului imaterial; MET este depozitar calificat al tradițiilor din regiunile istorice reprezente
	Continuarea programului dedicat patrimoniului imaterial transilvănean: cercetare de teren, arhivare digitală, activări comunitare. Propuneri pentru înscrierea unor elemente de patrimoniu imaterial reprezentat în colecțiile MET pe lista UNESCO, în parteneriat cu CNSPCI.

	Rețea internațională extinsă: AEOM, EURHO, NEMO, parteneri Erasmus+ din 10+ țări
	MET a organizat EURHO 2023 (400+ participanți, 50+ țări) și are relații de parteneriat active cu muzee din Europa de Vest, Centrală și de Est
	Rețeaua va fi capitalizată pentru noi proiecte comune, schimburi de colecții și expoziții itinerante. Vor fi organizate conferințe internaționale de etnografie și muzeologie la Cluj, în parteneriat cu UBB și cu instituții din rețelele AEOM și EURHO, cu tematici dedicate patrimoniului etnografic în aer liber și muzeologiei incluzive, valorificând experiența proiectelor Erasmus+ și rețeaua de parteneri europeni constituită în perioada 2023–2026.

	T – AMENINȚĂRI  |  Cum vor fi contracarate și minimizate

	Element
	Context / Dovadă
	Răspuns managerial 2026–2029

	Dependența ridicată de subvenția CJ Cluj; gradul de acoperire din venituri proprii sub 20%
	Orice reducere bugetară afectează direct capacitatea operațională; 80%+ din cheltuieli acoperite din subvenție
	Sursele de finanțare vor fi diversificate: portofoliu anual de finanțări nerambursabile de minimum 500.000 lei. Veniturile proprii vor crește prin tarifare revizuită și programe premium. 

	Concurența pentru atenția publicului în contextul ofertei culturale și de entertainment diversificate din Cluj-Napoca
	Cluj-Napoca concentrează teatre, filarmonică, cinematografe, festivaluri internaționale (TIFF, Jazz in the Park – Parcul Central, Untold) care concurează pentru aceleași audiențe
	MET va fi poziționat ca partener, nu competitor al altor organizații culturale: vor fi dezvoltate colaborări cu festivalurile pentru programare complementară (Jazz in the Park în Parcul Etnografic, colaborări TIFF). Vor fi dezvoltate programe de seară și week-end aliniate ritmului cultural al orașului.

	Tendință națională de scădere a vizitatorilor la muzee de etnografie: -8,3% în 2024 față de 2023
	La nivel național, muzeele de etnografie au scăzut de la 2.113 mii la 1.937 mii vizitatori (INS 2024); MET a contracarat tendința, dar riscul rămâne
	Vor fi consolidați factorii care au permis MET să contrazică tendința națională: diversitatea programelor, proiectele Erasmus+, prezența în social media. Structura audienței va fi monitorizată trimestrial, cu reacție rapidă prin campanii de activare în cazul scăderilor.

	Legislația salarială rigidă; imposibilitatea recompensării diferențiate și atragerea de personal cu competențe consolidate
	Personal valoros format prin proiecte europene poate migra spre sectorul privat sau instituții cu instrumente motivaționale mai flexibile
	Va fi utilizat pachetul de beneficii non-salariale: formare, recunoaștere publică, participare la decizii instituționale. 

	Ritmul rapid al schimbărilor tehnologice: infrastructură IT, platforme digitale, standarde de digitalizare
	Investițiile IT devin rapid perimate; standardele de digitalizare a patrimoniului evoluează; personalul necesită formare continuă
	Va fi inclus un plan de actualizare IT în bugetul anual. Proiectele Erasmus+ vor fi utilizate pentru formarea personalului în utilizarea noilor tehnologii. Vor fi adoptate standarde deschise (Dublin Core, LIDO) pentru compatibilitatea cu rețelele europene de patrimoniu.

	Riscuri climatice și de mediu: deteriorarea accelerată a obiectivelor din Parcul Etnografic (construcții lemn, acoperișuri tradiționale)
	Construcțiile din lemn datate sec. XVII-XX sunt vulnerabile la precipitații, variații de umiditate și atacuri biologice; costurile de întreținere cresc anual
	Vor fi menținute planul anual de conservare preventivă și restaurare curentă (acoperit parțial de grantul INP 2024-2027). Va fi introdusă monitorizarea microclimatică digitală pentru obiectivele prioritare. Va fi elaborat un plan de prioritizare a intervențiilor pe criteriu de urgență și valoare patrimonială.


MET intră în noul ciclu managerial cu o bază consolidată de resurse și performanțe documentate, cu amenințări identificate și strategii de răspuns clare. Prioritatea transversală a perioadei 2026–2029 este transformarea proiectului Revitalizarea zonei Parcului Etnografic Național ”Romulus Vuia” – Pădurea Hoia din Cluj-Napoca într-un pilon de susținere al reinventării MET ca cel mai important pol de patrimoniu viu din Transilvania.

A.3. Analiza imaginii existente a instituției și propuneri pentru îmbunătățirea acesteia
Imaginea actuală – progrese în perioada 2023–2026
Imaginea unui muzeu este crucială pentru performanțele acestuia, iar asigurarea unei imagini care să reflecte importanța patrimoniului și locul său în comunitate reprezintă o preocupare constantă a Muzeului Etnografic al Transilvaniei. În perioada 2023–2026, MET a realizat un salt calitativ semnificativ în ceea ce privește vizibilitatea și percepția publică, acționând sistematic asupra tuturor factorilor care contribuie la constituirea imaginii instituționale.
Identitate vizuală și infrastructură: Lucrările de restaurare a anvelopei Palatului Reduta, finalizate în cadrul Programului Operațional Regional 2014-2021, au extins cu 20% suprafața expozițională și au îmbunătățit semnificativ aspectul exterior al sediului central. Rebrandingul vizual inițiat în 2023 – noul logo grafic conceput de designera Sarah Cicai – a fost implementat consecvent prin canalele de comunicare, conferind instituției o identitate grafică recognoscibilă și coerentă. Reconstrucția completă a site-ului muzeului în 2024 a reprezentat un pas major spre accesibilizarea online a patrimoniului și a ofertei culturale.
Vizibilitate media și audiență: Creșterea numărului de apariții media – de la 333 în 2023 la 909 în 2025 – reflectă o strategie de comunicare tot mai eficientă și o relevanță comunitară în creștere. MET a depășit constant previziunile privind numărul de vizitatori, atingând un nivel record de circa 110.000 în 2024 (82.056 plătitori + 20.261 neplătitori), față de 87.866 în 2022. Această evoluție contrazice tendința națională de scădere a vizitatorilor la muzee de etnografie (-8,3% în 2024) și consolidează imaginea MET ca instituție dinamică și atractivă.
Accesibilitate și incluziune: Politicile de accesibilitate și incluziune ale muzeului au avut un impact semnificativ asupra imaginii sale pozitive. Prin proiectele Erasmus+ (PILLOT 2023-2025, ICARE 2025-2028), MET și-a consolidat imaginea de instituție primitoare, care asigură accesul persoanelor cu dizabilități și al grupurilor aflate în risc de excludere socială.
Parteneriate și rețele internaționale: Relațiile de parteneriat stabilite prin proiectele Erasmus+ cu peste 20 de instituții similare din Ungaria, Bulgaria, Serbia, Macedonia de Nord, Bosnia și Herțegovina, Grecia, Turcia, Italia, Franța, Spania și Cipru au extins vizibilitatea internațională a MET. Organizarea Conferinței Internaționale EURHO 2023 – prima conferință europeană de istorie rurală din Europa Centrală și de Est, cu peste 400 de participanți din 50 de țări – a reprezentat cel mai înalt punct al vizibilității internaționale din istoria recentă a instituției.

Propuneri pentru îmbunătățirea imaginii instituției în perioada 2026–2029
Eforturile de îmbunătățire a imaginii MET vor continua pe toate dimensiunile, cu accent pe valorificarea oportunităților create de proiectul Hoia și pe consolidarea prezenței digitale:
Infrastructură și identitate vizuală: Continuă lucrările de reamenajare din resurse proprii a curții interioare a muzeului. Identificare de soluții pentru repunerea în funcțiune a ceasului istoric și de asigurare a iluminatului arhitectural. În Parcul Etnografic, vor fi reluate demersurile de înlocuire a gardului cu un sistem de împrejmuire adecvat. Semnalizarea externă a ambelor secții și indicatoarele de orientare vor fi îmbunătățite, inclusiv în variante multilingve.
Valorificarea proiectului Revitalizarea zonei Parcului Etnografic Național ”Romulus Vuia” – Pădurea Hoia din Cluj-Napoca ca instrument de branding: Fiecare etapă a proiectului Revitalizarea zonei Parcului Etnografic Național ”Romulus Vuia” – Pădurea Hoia din Cluj-Napoca reprezintă o oportunitate de amplificare a prezenței media și de consolidare a imaginii MET ca instituție în transformare continuă, în cadrul strategiei de promovare a proiectului elaborate de CJ Cluj.
Prezență online consolidată: Expozițiile cu realitate virtuală vor fi extinse cu noi obiective. Strategia de conținut pe platformele de social media va fi diversificată (minimum 3 publicații/săptămână), cu materiale video atractive pentru noile generații de utilizatori. Va fi proiectată o platformă interactivă de patrimoniu digital, cu colecții accesibile online și tururi virtuale ale Parcului Etnografic.
Expoziții atractive și inovative: Va fi menținut un program susținut de expoziții temporare de scurtă durată (2-6 săptămâni), pentru valorificarea eficientă a spațiului expozițional limitat. Programele asociate expozițiilor vor include prezentări multimedia, activități practice și interactive. Vor fi atrase expoziții de interes pentru publicul intern și internațional, inclusiv în cadrul parteneriatelor internaționale.
Fidelizare și comunitate: Va fi propus un program de fidelizare pentru vizitatorii frecvenți (card de fidelitate, club al donatorilor, newsletter lunar, eveniment anual dedicat susținătorilor). Vor fi reluate și/sau dezvoltate parteneriatele cu hoteluri, agenții de turism și platformele de booking locale și naționale.
Vizibilitate internațională: Va fi menținută participarea constantă la manifestările națonale și internaționale de patrimoniu și restaurare. Rezultatele proiectelor Erasmus+ în derulare (ICARE 2025-2028) vor fi publicate pe platformele europene de specialitate. Vor fi organizate conferințe internaționale de etnografie și muzeologie la Cluj, în parteneriat cu UBB/alte universități clujene și cu instituții din rețelele AEOM și EURHO, cu tematici dedicate patrimoniului etnografic în aer liber și muzeologiei incluzive, valorificând experiența proiectelor Erasmus+ și rețeaua de parteneri europeni constituită în perioada 2023–2026.
Parteneriate educaționale și comunitare: Vor fi dezvoltate parteneriatele cu școlile, universitățile și instituțiile culturale locale pentru programe educaționale comune. Va fi extinsă participarea specialiștilor instituției în consilii, comisii și organisme de specialitate la nivel național, județean și local. Va fi continuată participarea la proiecte de cercetare, congrese, conferințe, seminarii și simpozioane europene și naționale.
Accesibilitate și mediu primitor: Îmbunătățirea permanentă a accesibilității pentru persoanele cu dizabilități, prin extinderea expozițiilor tactile și a programelor incluzive. Va fi asigurată pregătirea profesională a personalului, atât din punctul de vedere al cunoștințelor de specialitate, cât și al formelor de interacțiune cu publicul vizitator.

A. 4. Propuneri pentru cunoașterea categoriilor de beneficiari (studii de consum, cercetări, alte surse de informare) 
Muzeul Etnografic al Transilvaniei menține în permanență contactul cu beneficiarii serviciilor sale și depune eforturi sistematice pentru a se informa cu privire la nevoile, preferințele și comportamentele acestora. Cunoașterea structurii publicului a cunoscut progrese în perioada 2023–2026, prin aplicarea metodologiilor de cercetare a publicului dezvoltate în cadrul proiectelor Erasmus+ și prin monitorizarea sistematică a platformelor de social media.
O experiență pozitivă, cu rezultate relevante și utile, a fost înregistrată prin focus grupurile și aplicarea de chestionare realizate în cadrul proiectelor cu finanțare europeană, care au oferit o imagine mai clară asupra profilului beneficiarilor și asupra așteptărilor acestora față de oferta culturală a instituției. Datele disponibile indică o audiență dominată de adulți activi profesional (70–74% din urmăritorii platformelor de social media au între 25 și 55 de ani), cu o tendință crescătoare de accesare de pe dispozitive mobile (peste 71% în 2025).
Instrumente propuse pentru perioada 2026–2029
Chestionare sistematice: Aplicarea periodică de chestionare în rândul vizitatorilor muzeului, la intrarea/ieșirea din ambele secții, în vederea colectării de date privind preferințele, interesele și comportamentele acestora. Aplicarea va oferi informații valoroase despre publicul țintă, facilitând adaptarea ofertei culturale la nevoile reale ale beneficiarilor. Datele colectate vor fi procesate digital și sintetizate în rapoartele anuale.
Sistem de visitor tracking: Va fi implementat un sistem de măsurare a numărului de vizitatori prin instalarea de programe software specializate, într-o primă fază la sediul central al muzeului (Palatul Reduta), iar ulterior — după extinderea rețelei de supraveghere video în cadrul proiectului Hoia — și în Parcul Etnografic. Implementarea acestui sistem va permite colectarea de date precise privind fluxurile de vizitatori, ariile de interes și timpul petrecut în diferite zone ale expozițiilor.
Studii de piață privind turismul cultural: Realizarea de studii de piață privind dezvoltarea locală și regională a turismului cultural, în parteneriat cu departamentele specializate ale Universității Babeș-Bolyai (Facultatea de Istorie și Filozofie, Facultatea de Geografie). Prin aceste studii vor fi obținute informații despre structura demografică, tendințele și preferințele vizitatorilor, facilitând luarea unor decizii de management fundamentate.
Monitorizarea platformelor digitale: Va fi continuată și aprofundată monitorizarea activității pe platformele de social media, care reprezintă o sursă utilă de informații despre interesele și preferințele publicului, despre nivelurile de interacțiune cu conținuturile oferite de muzeu și despre percepția instituției în comunitate. Vor fi realizate analize periodice ale recenziilor online (Google Maps, TripAdvisor, Facebook) și rapoarte periodice de audiență digitală.
Focus grupuri tematice: Vor fi organizate focus grupuri cu categorii specifice de beneficiari: elevi și studenți, persoane cu dizabilități, comunități etnice, seniori, turiști. Această metodă, deja utilizată cu succes în cadrul proiectelor Erasmus+, permite obținerea unor informații calitative profunde despre experiența vizitatorilor și despre nevoile lor specifice, dificil de captat prin chestionare standardizate.
Analiza profilului beneficiarilor programelor educaționale: O atenție specială va fi acordată beneficiarilor programelor de educație muzeală, structura acestora prezentând trăsături specifice: preșcolari (ateliere educative, ateliere în cadrul taberei de vară, concursuri), elevi de gimnaziu și liceu (ateliere, vizite tematice, proiecte), studenți (în cadrul parteneriatelor cu universitățile clujene), adulți (în cadrul programelor Erasmus+ de educație a adulților). Profilul acestei categorii va fi monitorizat distinct față de vizitatorii obișnuiți.
Extinderea colaborării cu mediul academic: Vor fi încurajate și susținute cercetările privind publicul muzeal realizate de studenții și masteranzii Facultății de Istorie și Filozofie, Facultății de Sociologie și Asistență Socială, altor facultăți ale UBB, care pot oferi o perspectivă academică independentă asupra profilului și așteptărilor beneficiarilor MET.
Evaluarea gradului de satisfacție: Va fi implementat un sistem periodic de evaluare a gradului de satisfacție al vizitatorilor, prin intermediul unor instrumente digitale accesibile (QR code la ieșire, formular online, aplicație mobilă). Rezultatele vor fi publicate anual în raportul de activitate al instituției, ca expresie a transparenței și a angajamentului față de îmbunătățirea continuă a ofertei culturale.
Valorificarea datelor colectate
Datele colectate prin toate instrumentele de mai sus vor fi integrate într-un sistem unitar de cunoaștere a publicului, care va fundamenta deciziile de management privind:
1. Programarea expozițiilor temporare și a evenimentelor în funcție de preferințele segmentelor de public identificate
1. Ajustarea tarifelor și a politicii de acces gratuit pentru maximizarea numărului de vizitatori plătitori și a gradului de satisfacție
1. Orientarea investițiilor în accesibilitate și în facilitățile pentru vizitatori
1. Calibrarea strategiei de comunicare și marketing pe fiecare segment de public
1. Adaptarea programelor educaționale la nevoile și așteptările grupurilor de beneficiari
Cunoașterea aprofundată a beneficiarilor nu este un scop în sine, ci un instrument de management care permite MET să își îndeplinească mai bine misiunea: aceea de a fi un muzeu cu adevărat în serviciul comunității pe care o deservește.

A.5. Grupurile-țintă ale activităților instituției pe termen scurt/mediu
Grupurile-țintă prioritare pentru perioada 2026–2029 sunt identificate pe baza analizei datelor din perioada 2023–2026 și a analizei tendințelor de audiență. Strategia MET vizează atât consolidarea segmentelor deja fidele, cât și extinderea către categorii de public cu potențial de creștere. Muzeul va continua să se adreseze tuturor membrilor comunității locale și regionale cu expoziții, evenimente și programe care prezintă patrimoniul cultural al Transilvaniei, contribuind la crearea unui sentiment de comunitate și la facilitarea dialogului intercultural și interconfesional. 
Adulții activi profesional (25–55 ani): Cel mai dinamic segment de public al MET, cu o prezență din ce în ce mai consistentă la evenimentele organizate de muzeu. Reprezentând 70–74% din urmăritorii platformelor de social media, această categorie frecventează cu precădere evenimentele premium, de seară și de week-end. Programarea activităților în intervale orare accesibile acestei categorii rămâne o prioritate de management. Strategia de conținut digital va fi orientată în mod special către acest segment, valorificând interesul crescut al adulților activi pentru experiențele culturale autentice și distinctive.
Familiile cu copii: Segment în consolidare continuă, în special în rândul familiilor tinere. Diversitatea ofertei culturale a MET a reușit să atragă copii cu vârste diferite, implicându-i activ în descoperirea patrimoniului, care s-a transformat pentru ei dintr-un cadru de plimbare într-o sursă de învățare. Parcul Etnografic și programele de pedagogie muzeală reprezintă principalele atuuri pentru această categorie. Extinderea ofertei dedicate copiilor — inclusiv prin spații special amenajate și ateliere interactive în noile zone ale Parcului Etnografic (proiectul CJ Cluj Revitalizarea zonei Parcului Etnografic Național ”Romulus Vuia” – Pădurea Hoia din Cluj-Napoca, 2025-2029) — va amplifica atractivitatea MET pentru familii. 
Elevii și studenții: Oferta MET vizează școlile și instituțiile de învățământ printr-o gamă diversificată de programe educaționale, ateliere și expoziții care sprijină activitățile curriculare și oferă experiențe de învățare practică. Aceste activități contribuie la promovarea MET ca resursă educațională utilă și la atragerea cadrelor didactice și a tuturor categoriilor de elevi. Studenții de nivel licență, masterat și doctorat reprezintă o categorie dinamică și implicată, susținerea interesului lor față de patrimoniul cultural realizându-se și prin cursurile de specialitate susținute în cadrul Facultății de Istorie și Filozofie a UBB, precum și prin coordonarea de lucrări de cercetare în domeniu. Parteneriatul cu ISJ Cluj va fi formalizat printr-o propunere de acord-cadru multianual.
Seniorii: Componentă importantă a grupurilor-țintă ale MET, datorită timpului liber și disponibilității de a participa la manifestări culturale dedicate promovării patrimoniului cultural imaterial. Pe lângă facilitățile tarifare, seniorii apreciază evenimentele care le sunt dedicate în mod special, dar și programele prin care își pot pune în valoare experiența de viață în beneficiul generațiilor mai tinere — nu doar ca beneficiari ai ofertei culturale, ci ca purtători activi de cultură și memorie. Atragerea seniorilor are efecte pozitive și asupra publicului foarte tânăr (nepoții), care poate fi familiarizat cu resursele și activitățile muzeului prin intermediul acestor relații intergeneraționale.
Turiștii: Prin patrimoniul său cultural unic, MET reprezintă o atracție importantă pentru turiștii care vizitează Cluj-Napoca și Transilvania. Colaborările cu CNIPT Cluj și Centrul de Informare Turistică al Primăriei Cluj-Napoca contribuie la îndrumarea turiștilor către cele două secții ale muzeului. Cluj-Napoca înregistrează progrese în domeniul turismului cultural, iar MET face toate eforturile necesare pentru a realiza o mai bună integrare în circuitele turistice, reflectând astfel potențialul real al colecțiilor sale. Semnalizarea externă multilingvă și prezența pe platformele internaționale (TripAdvisor, Get Your Guide) vor fi consolidate. 
Comunitățile etnice și culturale: MET reprezintă comunitățile etnice din Transilvania și promovează diversitatea culturală a regiunii. Programele dedicate comunităților istorice,  maghiară, armeană, germană, ucraineană, evreiască, romă și altora vor fi consolidate și diversificate. La acestea se adaugă programe dedicate comunităților recent stabilite în municipiu, din Africa și Asia. Aceste comunități reprezintă atât un public-țintă fidel, cât și parteneri activi în constituirea și interpretarea patrimoniului: membrii lor sunt invitați să contribuie la activitățile de cercetare, la evenimentele comunitare și la programele de salvgardare a patrimoniului imaterial specific fiecărei etnii.
Persoanele cu dizabilități: Prezență în permanentă creștere în activitățile MET, acest segment a beneficiat de o abordare sistematică prin proiectele Erasmus+. MET a finalizat în 2022 proiectul Towards a Multisensory and Inclusive Museum for Individuals with Sensory Disabilities (Erasmus+, parteneri din Bosnia-Herțegovina, Grecia, Turcia, Ungaria), care a condus la inaugurarea expoziției permanente tactile — un reper național în muzeologia incluzivă. Expoziția permanentă tactilă va fi extinsă și vor fi dezvoltate noi forme de accesibilizare a Parcului Etnografic, în special în noile zone amenajate prin proiectul CJ Cluj Revitalizarea zonei Parcului Etnografic Național ”Romulus Vuia” – Pădurea Hoia din Cluj-Napoca, 2025-2029.
Imigranții și refugiații: Categorie cu prezență în creștere, integrată sistematic în strategia de incluziune a MET. Proiectul PILLOT (2023-2025, Erasmus+) și proiectul ICARE (2025-2028) oferă cadrul metodologic și financiar pentru programe dedicate: cursuri de introducere în cultura românească și transilvăneană, activități de mediere culturală, programe bilingve. MET va continua să extindă parteneriatele interne și internaționale pentru a diversifica oferta culturală adresată comunităților de imigranți din Cluj-Napoca și din regiune.
Cercetătorii și specialiștii: MET asigură accesul deschis al cercetătorilor și specialiștilor la colecțiile și arhivele sale — o misiune fundamentală a oricărui muzeu de importanță regională. Publicațiile instituției (Anuarul MET, revista Muzeul Deschis) și participarea reprezentanților MET la conferințe naționale și internaționale consolidează imaginea instituției ca centru de referință în etnografie și muzeologie. Colaborările cu mediul academic clujean (UBB, UTCN, UAD, UMF) și cu institutele de cercetare ale Academiei Române vor fi menținute și extinse.
Donatorii și susținătorii: MET va consolida rețeaua de donatori și susținători prin inițiative dedicate: instituirea unei Zile a Donatorilor, un club al susținătorilor cu beneficii specifice, campanii de strângere de fonduri pentru proiecte punctuale. Preluarea donațiilor de bunuri de patrimoniu va fi corelată cu gradul de ocupare al depozitelor și cu prioritățile colecțiilor — există categorii pentru care acceptarea donațiilor este condiționată de calitatea excepțională a pieselor. 
Această distribuție a grupurilor-țintă reflectă misiunea transversală a MET: un muzeu al întregii comunități regionale, deschis tuturor categoriilor de public, cu programe adaptate nevoilor și așteptărilor fiecărui segment. În viziunea MET, nici o categorie de public nu este considerată marginală — fiecare contribuie, în felul său, la vitalitatea și relevanța instituției.

A.6. Profilul beneficiarului actual
Profilul beneficiarului actual al Muzeului Etnografic al Transilvaniei este reconstituit pe baza datelor statistice oficiale din perioada 2017–2025, a analizelor de audiență digitală și a informațiilor colectate prin proiectele cu finanțare europeană. Lectura datelor pe trienale permite o evaluare comparativă riguroasă a performanței mandatului 2023–2025 în raport cu perioadele anterioare.
Analiza comparativă pe trienale 2017–2025
	Trienal / Indicator
	Total vizitatori
	din care plătitori
	Neplătitori
	% plătitori

	2017–2019  (referință pre-pandemică)
	206.010
	123.543
	82.467
	59,9%

	2020–2022  (pandemie + revenire)
	193.335
	130.070
	63.265
	67,3%

	2023–2025  (mandat actual)
	334.192
	240.761
	93.431
	72,0%

	Creștere 2023–2025 vs. 2020–2022
	+72,9%
	+85,1%
	+47,7%
	+4,7 pp

	Creștere 2023–2025 vs. 2017–2019
	+62,2%
	+94,9%
	+13,3%
	+12,1 pp


Sursa: Statistica oficială a vizitatorilor MET 2017-2025. pp = puncte procentuale.

Potrivit datelor trienale, perioada 2023–2025 reprezintă cel mai performant trienal din istoria recentă a Muzeului Etnografic al Transilvaniei. Cu 334.192 de vizitatori, mandatul actual depășește cu 72,9% perioada pandemică 2020–2022 și cu 62,2% chiar și perioada pre-pandemică de vârf 2017–2019. Creșterea vizitatorilor plătitori este și mai spectaculoasă: +85,1% față de 2020–2022 și aproape dublare (+94,9%) față de 2017–2019.

Evoluția anuală a vizitatorilor MET 2017–2025 (tabel de referință)
	An
	Reduta total
	Reduta plătitori
	Parc Etnografic total
	Parc plătitori
	TOTAL
	Plătitori
	Neplătitori

	2017–2019  |  Total trienal: 206.010 vizitatori  |  123.543 plătitori

	2017
	27.915
	15.408
	35.011
	21.776
	62.926
	39.111
	23.815

	2018
	33.246
	18.213
	34.737
	20.339
	67.983
	38.452
	29.531

	2019
	34.599
	21.392
	40.502
	24.588
	75.101
	45.980
	29.121

	2020–2022  |  Total trienal: 193.335 vizitatori  |  130.070 plătitori

	2020
	7.592
	5.535
	28.232
	22.508
	35.824
	28.043
	7.781

	2021
	13.921
	7.787
	55.724
	41.712
	69.645
	49.499
	20.146

	2022
	30.873
	13.124
	56.993
	39.404
	87.866
	52.528
	35.338

	2023–2025  |  Total trienal: 334.192 vizitatori  |  240.761 plătitori  ★ cel mai bun trienal din istoria MET

	2023
	42.625
	25.481
	77.151
	56.180
	119.776
	81.661
	38.115

	2024
	30.562
	17.346
	72.115
	64.710
	102.677
	82.056
	20.621

	2025
	36.871
	18.371
	74.868
	58.673
	111.739
	77.044
	34.695


Sursa: Statistica oficială a vizitatorilor MET 2017-2025. Coduri culori: albastru = 2017-2019 (pre-pandemic), portocaliu = 2020-2022 (pandemie+revenire), verde = 2023-2025 (mandat actual).

Structura vizitatorilor în 2025
	Categorie
	Reduta
	Parc Etnografic
	Total MET
	Pond.

	Vizitatori plătitori
	18.371
	58.673
	77.044
	69,0%

	Vizitatori neplătitori
	18.500
	16.195
	34.695
	31,0%

	TOTAL
	36.871
	74.868
	111.739
	100%



	Categorii de public – Reduta 2025
	Nr. vizitatori
	Pondere

	Adulți
	23.008
	62,4%

	Copii, elevi, studenți
	11.061
	30,0%

	Pensionari
	2.802
	7,6%

	TOTAL Reduta
	36.871
	100%


Structura detaliată pe categorii este disponibilă pentru secția Reduta. Parcul Etnografic nu dispune de diferențiere sistematică pe categorii la intrare — această lacună va fi remediată prin introducerea unui sistem de monitorizare.

Concluzii privind profilul beneficiarului
Cel mai performant trienal din istoria recentă a MET: 334.192 de vizitatori în 2023–2025 reprezintă cu 62,2% mai mult decât trienalul pre-pandemic 2017–2019 și cu 72,9% mai mult decât trienalul pandemic 2020–2022. Vizitatorii plătitori s-au aproape dublat față de 2017–2019 (+94,9%), un indicator al creșterii reale a atractivității instituției, independent de accesul gratuit.
Parcul Etnografic — principalul punct de atracție: Cu 74.868 de vizitatori în 2025 (67% din total), Parcul Etnografic Romulus Vuia este cel mai vizitat obiectiv expozițional din cadrul MET. Proiectul Revitalizarea zonei Parcului Etnografic Național ”Romulus Vuia” – Pădurea Hoia din Cluj-Napoca (2025–2029), implementat de CJ Cluj, va dubla suprafața disponibilă, consolidând această dominanță. Creșterea vizitatorilor plătitori la Parc — de la 39.404 (2022) la 64.710 (2024) — este un argument solid pentru investiția în extindere.
Tinerii — segment în expansiune structurală: Ponderea de 30% a copiilor, elevilor și studenților în totalul vizitatorilor înregistrați la sediul central în 2025 reflectă impactul creșterii numerice și calitative a activităților educaționale (18 în sem. II 2023 → 80 în 2025). Această schimbare structurală în compoziția publicului are efecte pe termen lung: publicul tânăr familiarizat cu MET devine publicul adult fidel al deceniului următor.
Contextualizare națională: La nivel național, în 2024 au funcționat 123 de muzee de etnografie și antropologie, cu un total de 1.937.000 de vizitatori (INS 2024). Cu 102.677 de vizitatori în 2024, MET deține o cotă de circa 5,3% din totalul categoriei — poziție realizată cu resursele unui singur muzeu regional. Tendința națională a fost de scădere (-8,3% în 2024 față de 2023); MET a evoluat în sens contrar.
Proiecție 2026–2029: Consolidarea palierului de 110.000+ vizitatori/an ca standard de rutină și atingerea a 130.000–135.000 vizitatori în 2028, reprezintă obiective realiste și susținute de tendința structurală a ultimilor trei ani.

1. ANALIZA ACTIVITĂŢII INSTITUŢIEI ŞI PROPUNERI PRIVIND ÎMBUNĂTĂŢIREA ACESTEIA
B.1. Analiza programelor si a proiectelor instituției
Perioada 1 iulie 2023 - 30 iunie 2026 a reprezentat pentru Muzeul Etnografic al Transilvaniei un ciclu managerial cu rezultate documentate si verificabile, in care toți indicatorii de performanta asumați prin contractul de management au fost îndepliniți sau depășiți. Analiza de mai jos tratează fiecare dintre cele 9 programe ale programului minimal, cu date concrete privind evoluția bugetelor, a numărului de proiecte si a impactului măsurabil.
	Program
	Nr. proiecte 2023 (s. II)
	Nr. proiecte 2024
	Nr. proiecte 2025
	Nr. proiecte 2026 (s. I)

	Cercetare si dezvoltare a patrimoniului
	6
	6
	6
	6

	Evidenta si clasare a patrimoniului muzeal
	3
	3
	4
	4

	Conservare si restaurare a patrimoniului
	4
	4
	4
	4

	Activități expoziționale
	4
	3
	5
	3

	Salvgardarea patrimoniului imaterial
	3
	2
	3
	2

	Accesibilitate si incluziune
	4
	3
	4
	4

	Pedagogie muzeala
	4
	4
	4
	4

	Marketing muzeal
	4
	2
	3
	3

	Publicații
	1
	1
	1
	1


1. Cercetare și dezvoltare a patrimoniului
Programul a menținut constant 6 proiecte pe toata durata mandatului. Realizările includ: cercetări de teren in 14 zone etnografice, documentarea a 38 de obiective noi propuse pentru transfer in Parcul Etnografic, participarea la 12 manifestări științifice naționale si internaționale. Un moment important al programului a fost organizarea Conferinței Internaționale de Istorie Rurala EURHO 2023, cu peste 400 de participanți din 50 de țări - prima conferință EURHO din Europa Centrala și de Est, organizată în parteneriat cu Universitatea Babeș-Bolyai Cluj-Napoca. A fost extinsă colaborarea cu CNSPCI pentru monitorizarea elementelor de patrimoniu imaterial incluse în lista reprezentativă UNESCO.
2. Evidență și clasare a patrimoniului muzeal
Programul a evoluat de la 3 proiecte (2023-2024) la 4 proiecte in 2025, extinderea fiind reprezentată de activitatea de reevaluare a patrimoniului. Activitățile au inclus digitizarea fondului documentar și a negativotecii, completarea evidenței topografice și tipologice, realizarea documentației de clasare a bunurilor culturale în categoriile Tezaur și Fond. Un efort semnificativ a fost reorganizarea depozitului de textile în spațiul din Piața Ștefan cel Mare nr. 5, împreună cu reorganizarea arhivei instituției și crearea unui spațiu special pentru negativele fotografice pe sticlă și celuloid.
3. Conservare și restaurare a patrimoniului
În 2025, MET a accesat o finanțare INP de 866.590 lei (în cadrul grantului total de 2.051.459 lei pentru perioada 2024-2027) pentru reabilitarea monumentelor etnografice din Parcul Național Etnografic Romulus Vuia. A fost achiziționată în 2025 o instalație de tratare a bunurilor de patrimoniu în mediu anoxic. Activitățile constante au inclus conservarea preventiva și activă a obiectivelor din secția în aer liber, restaurarea de icoane, obiecte din lemn pictat, ceramică, metale, textile și piele. Monitorizarea stării de conservare a picturii interioare a bisericilor Cizer si Petrindu a continuat sistematic pe toată durata mandatului.
4. Activități expoziționale
Numărul de expoziții temporare a depășit constant previziunile: 11 (2023), 26 (2024), 28 (2025) fata de ținte de 10-20. Galeria Cellarium a devenit un spațiu expozițional activ, cu programe proprii. Expozițiile itinerate în afara sediului MET au fost reluate în 2025. Între expozițiile de referință se numără colaborările cu Ambasada Japoniei, Ambasada Braziliei și Ambasada Regatului Tarilor de Jos. Întreținerea și reorganizarea expoziției permanente a continuat pe întreaga durată a mandatului, cu actualizări tematice și îmbunătățiri ale elementeor de muzeotehnică.
5. Salvgardarea patrimoniului imaterial
Programul a cunoscut o dezvoltare constantă, activitățile fiind încadrate în proiectele incluse în planurile anuale. În 2025, dinamica activității a crescut semnificativ ca urmare a implicării active în activitățile de monitorizare a elementelor din lista UNESCO, în parteneriat cu CNSPCI. Activitățile au vizat promovarea meșteșugurilor tradiționale, a creatorilor locali și a alimentației tradiționale. Programul s-a îmbogățit prin contribuția proiectelor Erasmus+, care au implicat grupuri de meșteșugari și purtători de cultură tradițională în calitate de resurse educaționale active. 
6. Accesibilitate și incluziune
Unul dintre programele cu cel mai puternic impact social, beneficiind de finanțare Erasmus+ prin proiectele PILLOT (45.590 EUR, 2023-2025) si ICARE (101.270 EUR, 2025-2028). Expoziția permanentă tactilă a fost actualizată și extinsă. Au fost organizate activități incluzive pentru persoane cu deficiențe senzoriale și pentru categorii expuse riscului de excludere socială. În 2025 au fost dezvoltate elemente de accesibilizare în Parcul Etnografic Romulus Vuia. Prin proiectul ICARE, MET își consolidează rolul de promotor al muzeologiei incluzive, participanții (inclusiv migranți si refugiați) devenind producători de conținut cultural, nu doar beneficiari.
7. Pedagogie muzeală
Programul cu cea mai relevantă creștere cantitativa: de la 18 activități educaționale (2023) la 73 (2024) si 80 (2025), depășind de 4 ori țintele din proiectul de management. Activitățile au inclus ateliere educaționale, inclusiv în cadrul unor festivaluri, tabere etnografice, programe de educație a adulților. Acreditarea Erasmus+ în domeniul educației adulților (2022-2027, alocație 254.875 EUR) a permis mobilitatea personalului în Franța, Spania, Cipru, Grecia și Germania, transferul de bune practici și extinderea competențelor echipei.
8. Marketing muzeal
Programul a oscilat între 2 si 4 proiecte, cu un buget care a atins 60.000 lei în 2024, finanțând reconstrucția site-ului pe platformă open source, dar și securizarea și integrarea site-ului cu obiectivele din Parcul Etnografic. Numărul de apariții media a crescut constant: 333 (2023) - 674 (2024) - 909 (2025), depășind de 9 ori ținta inițială. Rebrandingul grafic (logo nou, 2023) a fost implementat pe toate canalele de comunicare. Punctele expoziționale cu vânzare de la sediul central și din Parcul Etnografic au funcționat fără întrerupere pe întreaga perioadă a mandatului.
9. Publicații
Anuarul Muzeului Etnografic al Transilvaniei a apărut cu regularitate. Revista Muzeul Deschis / The Open Museum a continuat sa fie publicată bilingv, poziționând MET ca actor responsabil în muzeologia incluzivă și inovativă la nivel național. În 2024 bugetul consumat a depășit previziunile (11.917 lei față de 10.000 prevăzut), ca urmare a volumului suplimentar de material inclus în publicații.
Finanțări nerambursabile atrase în perioada 2023-2026
Performanța MET în atragerea de finanțări nerambursabile a depășit semnificativ previziunile contractuale: față de o țintă de 250.000 lei/an, au fost atrase 125.630 lei (2023, 6 luni), 685.030 lei (2024) si 584.650 lei (2025).
	Proiect / Program
	Finanțator
	Perioada
	Valoare

	Acreditare Erasmus+ Educația Adulților (consorțiu lider)
	Erasmus+ / CE
	2022-2027
	254.875 EUR

	PILLOT - incluziune lingvistica prin patrimoniu
	Erasmus+ / CE
	2023-2025
	45.590 EUR

	ICARE - patrimoniu european si migranți
	Erasmus+ / CE
	2025-2028
	101.270 EUR

	Reabilitarea monumentelor etnografice - Parcul Etnografic
	INP / Timbrul Monumentelor
	2024-2027
	2.051.459 lei

	Vivanții: Anotimpurile (punere in valoare monumente)
	INP / Timbrul Monumentelor
	2024-2026
	225.0 i



B.2. Concluzii
Analiza celor 9 programe ale programului minimal în perioada 1 iulie 2023 – 30 iunie 2026 oferă o imagine de ansamblu asupra capacității instituționale a MET și asupra direcțiilor care merită continuate, ajustate sau reformulate pentru ciclul următor. Concluziile de mai jos se bazează pe datele raportate și pe tendințele identificate în secțiunea B.1.
Indicatorii de performanță au fost depășiți constant. La 7 din cei 10 indicatori prevăzuți în contractul de management, realizările au depășit previziunile în toți cei trei ani — nu ca rezultat al unor circumstanțe favorabile punctuale, ci ca tendință structurală. Creșterea vizitatorilor plătitori cu +55,5% în 2023, +56,2% în 2024 și +46,7% în 2025 față de baza pre-mandat (2022) și saltul activităților educaționale de la 18 la 80 sunt consecința directă a deciziilor programatice asumate.
Creșterea s-a produs în condiții de resurse reduse. Toate rezultatele de mai sus au fost obținute cu 58 de posturi (față de 61 la preluarea mandatului) și cu un grad de acoperire din venituri proprii care a oscilat între 6,12% și 16,86%. Această disjuncție între creșterea indicatorilor de impact și stagnarea sau reducerea resurselor instituționale reprezintă atât un argument pentru suplimentarea capacității în noul mandat, cât și un risc real de suprasolicitare a personalului dacă tendința continuă fără ajustarea structurală corespunzătoare.
Finanțările nerambursabile au devenit o resursă structurală, nu ocazională. Evoluția fondurilor nerambursabile atrase — 125.630 lei (sem. II 2023), 685.030 lei (2024), 584.650 lei (2025) — arată că portofoliul de proiecte nerambursabile funcționează ca o componentă stabilă a bugetului instituțional, nu ca un eveniment excepțional. Grantul INP de 2.051.459 lei (2024–2027) și proiectul ICARE (101.270 EUR, 2025–2028) sunt angajamente financiare cu continuitate garantată în noul mandat, ceea ce oferă o predictibilitate bugetară reală pentru programele I, III și V.
Există un dezechilibru între programele cu creștere rapidă și resursele alocate. Programul de Pedagogie Muzeală a crescut de 4,4 ori ca număr de activități, cu o alocare bugetară din surse proprii care nu a crescut proporțional — diferența a fost acoperită din finanțările Erasmus+. Programul de Accesibilitate și Incluziune a funcționat aproape integral pe baza proiectelor europene. Această dependență nu este o problemă în sine — dimpotrivă, reflectă capacitatea de a atrage finanțare externă — dar creează vulnerabilitate în perioadele de tranziție între proiecte. Noul mandat trebuie să prevadă resurse proprii minimale de continuitate pentru aceste programe.
Programul Minimal actual reflectă o structură din 2023, nu nevoile din 2026. Cele 9 programe ale programului minimal au fost concepute la începutul mandatului precedent, într-un context diferit. În 2026, instituția are un profil de activitate semnificativ mai complex, cu proiecte internaționale în derulare, o secție în aer liber în curs de extindere și un laborator de restaurare cu dotare îmbunătățită. O restructurare a programului minimal  este necesară pentru ca documentul de planificare să reflecte realitatea instituțională actuală.
Performanțele din 2023–2025 creează așteptări realiste, dar și presiuni pentru noul mandat. Un total de 334.192 de vizitatori în cei trei ani de mandat, față de 193.335 în trienalul anterior (2020–2022) și 206.010 în trienalul pre-pandemic (2017–2019), stabilește un reper al cărui menținere va necesita efort susținut. Creșterea nu poate fi extrapolată automat — depinde de stabilitatea instituțională, de menținerea ofertei culturale la un nivel competitiv și de gestionarea fluxurilor crescute de vizitatori cu o infrastructură de primire adecvată.

B.2.1. Reformularea mesajului instituțional, după caz
Misiunea Muzeului Etnografic al Transilvaniei, astfel cum este formulată în documentele statutare, rămâne validă și pentru perioada 2026–2029: păstrarea, cercetarea și valorificarea patrimoniului cultural transilvănean în beneficiul comunității și al tuturor categoriilor de public.
Ceea ce se schimbă în 2026 nu este misiunea, ci contextul în care ea urmează să fie îndeplinită. Analiza activității din perioada 2023–2026 identifică trei schimbări de substanță față de momentul preluării mandatului, fiecare cu implicații asupra modului în care instituția se prezintă și comunică:
De la deschidere ca obiectiv la deschidere ca standard. La preluarea mandatului, atributele muzeu deschis, accesibil, inovativ descriau o aspirație — direcția spre care instituția se îndrepta. În 2026, aceleași atribute descriu o realitate documentată: 334.192 de vizitatori în trei ani, 80 de activități educaționale anuale, expoziție permanentă tactilă, programe pentru minorități etnice, pentru persoane cu dizabilități, pentru refugiați. Deschiderea poate fi demonstrată. Mesajul instituțional ar trebui să reflecte această maturizare.
De la proiecte europene ca excepție la un portofoliu european stabil. La preluarea mandatului, finanțările nerambursabile reprezentau o componentă marginală a bugetului instituțional. În 2026, MET intră în noul mandat cu două proiecte Erasmus+ active simultan, un grant INP de peste 2 milioane de lei în derulare și o acreditare europeană validă până în 2027. Capacitatea de a lucra în parteneriate internaționale și de a accesa finanțări externe este acum o competență instituțională reală, nu o performanță excepțională.
Parcul Etnografic ca proiect în desfășurare. Proiectul Revitalizarea zonei Parcului Etnografic Național ”Romulus Vuia” – Pădurea Hoia din Cluj-Napoca (2025–2029), implementat de CJ Cluj, transformă una dintre secțiile muzeului într-un șantier activ de extindere și dezvoltare, cu etape concrete și cu un orizont de finalizare definit. Mesajul instituțional pentru 2026–2029 trebuie să includă această dimensiune — un muzeu care crește, cu susținerea autorității finanțatoare — fără a anticipa rezultate finale înainte de obținerea lor.
Pornind de la aceste trei constatări, mesajul instituțional propus pentru perioada 2026–2029 este:

Muzeul Etnografic al Transilvaniei — patrimoniul viu al Transilvaniei,
în serviciul comunității, în dialog cu Europa.
Formularea este propusă spre dezbatere internă și poate fi ajustată. Cele trei elemente ale sale decurg direct din analiza activității: patrimoniul viu reflectă atât specificul colecțiilor (Parcul Etnografic, meșteșuguri, patrimoniu imaterial), cât și caracterul activ al valorificării lor; în serviciul comunității reflectă datele privind audiența și programele de incluziune; în dialog cu Europa reflectă rețeaua de parteneriate internaționale și proiectele europene active.

B.2.2. Principalele direcții pentru îndeplinirea misiunii
Pe baza analizei activității 2023–2026 și a sarcinilor formulate în Caietul de obiective, activitatea MET pentru perioada 2026–2029 este organizată pe 3 direcții strategice, care grupează cele 8 programe ale programului minimal. Această structură asigură coerența între nivelul strategic — direcțiile — și nivelul operațional — programele detaliate în secțiunile E.6–E.7 și F.3 ale prezentului proiect.
Toate activitățile din mandatul 2023–2026 sunt continuate în noua structură. Față de perioada precedentă, două ajustări de substanță: patrimoniul imaterial este integrat în programul de activități expoziționale, iar proiectele europene sunt formalizate ca program distinct, reflectând maturizarea portofoliului de finanțări nerambursabile.

	Direcția strategică
	Programe componente
	Accentul perioadei 2026–2029

	D1 — Patrimoniu
	1. Cercetare etnografică și dezvoltarea patrimoniului
2. Evidența, clasarea și gestionarea patrimoniului muzeal
3. Conservarea și restaurarea patrimoniului
	Cercetarea patrimoniului recent; accelerarea clasării Tezaur/Fond; monitorizare climatică digitală; grant INP 2024–2027; dosar UNESCO patrimoniu imaterial

	D2 — Valorificare și public
	4. Activități expoziționale și valorificarea patrimoniului
5. Educație muzeală și pedagogie
6. Accesibilizare și incluziune socială
	Inaugurări zone noi Parc Hoia (2027–2028); min. 8 expoziții temporare/an; min. 60 activități educaționale/an; implementare ICARE Erasmus+ (2025–2028)

	D3 — Comunicare, parteneriate și dezvoltare instituțională
	7. Proiecte cu finanțare nerambursabilă și parteneriate internaționale
8. Comunicare, marketing și publicații
	Min. 2 noi proiecte coordonate MET; platformă patrimoniu digital; strategie conținut planificat; Anuar MET și Muzeul Deschis în open access; conferință internațională Cluj


Direcția 1 — Patrimoniu
Grupează nucleul misiunii muzeale: cercetarea, evidența și conservarea-restaurarea patrimoniului. Cele trei programe se susțin reciproc — cercetarea de teren alimentează evidența, evidența prioritizează conservarea, conservarea protejează rezultatele cercetării. Integrarea lor într-o singură direcție permite o planificare coerentă a resurselor și o viziune unitară asupra patrimoniului ca resursă instituțională fundamentală.
Prog. 1: Cercetarea patrimoniului etnografic recent (rural și urban) — o lacună recunoscută a colecțiilor actuale, abordată sistematic în perioada 2026–2029
Prog. 2: Accelerarea clasării în categoriile Tezaur și Fond — țintă: 500 de bunuri clasate în perioada 2026–2029; sistem informatizat de gestiune a depozitelor
Prog. 3: Continuarea grantului INP 2024–2027 (2.051.459 lei); monitorizare climatică digitală pentru obiectivele prioritare din Parcul Etnografic; valorificarea instalației de tratare în mediu anoxic (2025)
Direcția 2 — Valorificare și public
Grupează toate programele prin care patrimoniul ajunge la public: expozițiile, educația și incluziunea. Cele trei programe formează un continuum — expozițiile creează contextul, educația îl aprofundează, incluziunea îl face accesibil tuturor. Proiectul Hoia (2025–2029) va fi catalizatorul principal al acestei direcții în a doua jumătate a mandatului, prin inaugurările parțiale ale noilor zone din Parcul Etnografic.
Prog. 4: Minimum 8 expoziții temporare/an; inaugurări parțiale zone noi Parc Hoia (estimat 2027–2028); program patrimoniu imaterial transilvănean; meșteșuguri vii
Prog. 5: Minimum 60 activități educaționale/an (țintă 100 până în 2029); parteneriat-cadru ISJ Cluj; tabăra etnografică de vară; Școala de patrimoniu MET
Prog. 6: Implementarea integrală a proiectului ICARE Erasmus+ (2025–2028); incluziunea ca standard de funcționare, nu program ocazional; extindere expoziție permanentă tactilă
Direcția 3 — Comunicare, parteneriate și dezvoltare instituțională
Grupează programele care asigură vizibilitatea instituțională și capacitatea de dezvoltare. Cele două programe sunt complementare: proiectele europene aduc resurse și rețele, comunicarea le face vizibile și valorifică impactul. Perioada 2026–2029 marchează maturizarea ambelor — de la proiecte europene ocazionale la un portofoliu european stabil, și de la comunicare reactivă la o strategie de conținut planificată.
Prog. 7: Minimum 2 noi proiecte coordonate de MET (Erasmus+, Creative Europe sau Horizon Europe); continuare AEOM, NEMO, EURHO, ICOM; conferință internațională de etnografie și muzeologie la Cluj, în parteneriat cu UBB și rețelele europene
Prog. 8: Platformă de patrimoniu digital; strategie de conținut planificat; Anuarul MET și revista Muzeul Deschis în acces deschis (open access); minimum 2 târguri internaționale de patrimoniu/an
Cele 3 direcții și cele 8 programe componente sunt structurate în raport cu sarcinile formulate în Caietul de obiective. Detaliile privind proiectele, bugetele și calendarul de implementare sunt dezvoltate în secțiunile E.6–E.7 și F.3 ale prezentului proiect.

C. ANALIZA ORGANIZARII INSTITUȚIEI ȘI PROPUNERI DE RESTRUCTURARE ȘI/SAU DE REORGANIZARE, DUPĂ CAZ
C.1. Analiza reglementărilor interne ale instituției și a actelor normative incidente
Continuitate instituțională și cadru de funcționare
Muzeul Etnografic al Transilvaniei este una dintre cele mai vechi instituții muzeale publice din România, înființat prin Legea privitoare la organizarea Muzeului Etnografic și a Parcului Național Regele Carol al II-lea din Cluj din 5 aprilie 1932. Continuitatea sa instituțională neîntreruptă de aproape un secol — prin schimbări de regim politic, reorganizări administrative și transformări legislative — reprezintă dovada solidității sale ca instituție de cultură publică.
În temeiul prevederilor art. 2 lit. a) din Legea nr. 311/2003 a muzeelor și colecțiilor publice, republicată, Muzeul Etnografic al Transilvaniei funcționează în subordinea Consiliului Județean Cluj, ca instituție publică de cultură cu personalitate juridică. Acreditarea instituției a fost acordată prin Ordinul Ministerului Culturii nr. 2297 din 3 iunie 2010, recunoscând standardele profesionale și patrimoniale ale instituției.
Cadrul legal de funcționare
Activitatea Muzeului Etnografic al Transilvaniei se desfășoară în temeiul următoarelor acte normative principale:
1. Legea nr. 311/2003 a muzeelor și colecțiilor publice, republicată, cu modificările și completările ulterioare — cadrul legal fundamental al activității muzeale, definind statutul, misiunea, obligațiile și drepturile instituțiilor muzeale publice
1. Ordonanța de Urgență a Guvernului nr. 189/2008 privind managementul instituțiilor publice de cultură — cadrul contractului de management, al indicatorilor de performanță și al relației cu autoritatea finanțatoare
1. Legea nr. 182/2000 privind protejarea patrimoniului cultural național mobil, republicată — reglementează evidența, clasarea și circulația bunurilor culturale mobile din colecțiile MET
1. Legea nr. 422/2001 privind protejarea monumentelor istorice, cu modificările ulterioare — aplicabilă obiectivelor din Parcul Etnografic Național Romulus Vuia, clasificate ca monumente istorice
1. Legea-cadru nr. 153/2017 privind salarizarea personalului plătit din fonduri publice — cadrul legal al politicii de personal și al drepturilor salariale
1. Legea nr. 53/2003 — Codul Muncii, republicat — raporturile individuale și colective de muncă
1. Legea nr. 98/2016 privind achizițiile publice, cu normele de aplicare — procedurile de achiziție publică
1. Legea nr. 500/2002 privind finanțele publice și normele metodologice aferente — execuția bugetară și raportarea financiară
1. Legea nr. 319/2006 a securității și sănătății în muncă — obligațiile instituției față de personalul propriu
1. Codul deontologic ICOM (adoptat la 6 iulie 2001, revizuit 2022) — standard profesional internațional asumat de personalul de specialitate al MET
La acestea se adaugă legislația secundară aferentă fiecărui domeniu de activitate: norme metodologice, ordine de ministru, hotărâri de guvern și instrucțiuni specifice domeniilor patrimoniu, personal, financiar-contabil, achiziții publice și securitate fizică a patrimoniului.
Reglementări interne în vigoare
Structura organizatorică și funcționarea internă a MET sunt reglementate prin documente aprobate de autoritatea finanțatoare și actualizate periodic în funcție de evoluția activității instituționale:
1. Hotărârea CJ Cluj nr. 110/27.05.2024 privind aprobarea Organigramei, Statului de funcții și Regulamentului de organizare și funcționare — documentul de referință al structurii organizatorice pentru perioada 2024–2026, adoptat în urma unui proces de analiză și optimizare a capacității instituționale
1. Hotărârea CJ Cluj nr. 106/26.06.2025 de modificare a HCJ nr. 110/2024 — ajustări ale structurii organizatorice impuse de evoluția activității
1. Regulamentul de Organizare și Funcționare (ROF) — reglementează structura departamentală, atribuțiile compartimentelor, relațiile ierarhice și fluxurile decizionale
1. Regulamentul Intern — reglementează drepturile și obligațiile salariaților, disciplina muncii, programul de lucru, procedurile de soluționare a conflictelor de muncă
1. Proceduri operaționale de sistem și specifice în cadrul Sistemului de Control Intern Managerial (SCIM) — elaborate și actualizate permanent conform OSGG nr. 600/2018, acoperind toate sectoarele de activitate ale instituției
1. Planul de securitate fizică al instituției — aprobat în conformitate cu normele PSI și cu reglementările privind securitatea fizică a patrimoniului cultural
1. Regulamentul privind taxele și tarifele pentru serviciile oferite utilizatorilor — actualizat periodic prin hotărâri ale CJ Cluj
1. Fișele de post ale personalului — actualizate în concordanță cu organigrama și ROF-ul în vigoare
Evoluția reglementărilor interne în mandatul 2023–2026
În perioada mandatului, reglementările interne ale MET au fost actualizate în mai multe rânduri pentru a reflecta evoluția activității instituționale și modificările legislative:
1. Actualizarea organigramei, statului de funcții și ROF prin HCJ nr. 110/2024 și HCJ nr. 106/2025 — adaptarea structurii la cerințele legate de eficientizarea activității în sectorul bugetar.
1. Revizuirea permanentă a procedurilor operaționale SCIM în concordanță cu modificările legislative și cu dinamica activităților — toate sectoarele de activitate dispun de proceduri actualizate
1. Reorganizarea și eficientizarea activității comisiei de monitorizare, coordonare și îndrumare metodologică a sistemelor proprii de control managerial
1. Actualizarea componenței comisiilor de specialitate — comisia de achiziții, comisia de inventariere a patrimoniului, comisia de evaluare a riscurilor
Gradul de implementare a recomandărilor auditorilor interni și externi a fost de 100% în fiecare an al mandatului — indicator confirmat de datele din contractul de management.

C.2. Propuneri privind modificarea reglementărilor interne
Reglementările interne ale MET trebuie să reflecte realitatea activității instituționale. Analiza ROF-ului și a procedurilor operaționale existente, în raport cu evoluția din perioada 2023–2026 și cu direcțiile propuse pentru 2026–2029, identifică trei categorii de intervenții necesare: actualizarea documentelor existente, revizuirea procedurilor SCIM și elaborarea unor noi instrumente de reglementare internă.
Toate modificările propuse urmează procedura legală: avizarea de către compartimentele implicate, consultarea reprezentanților salariaților și aprobarea de către Consiliul Județean Cluj, acolo unde este cazul. 
Actualizarea Regulamentului de Organizare și Funcționare (ROF)
ROF-ul în vigoare (aprobat prin HCJ nr. 110/2024, modificat prin HCJ nr. 106/2025) reflectă structura organizatorică a momentului adoptării sale. În 2026, trei evoluții instituționale justifică o actualizare: 
Atribuțiile compartimentelor vor fi redefinite în raport cu direcțiile strategice ale perioadei 2026–2029, astfel încât fiecare compartiment să aibă clar precizată contribuția sa la fiecare direcție. Aceasta nu implică reorganizare structurală majoră, ci o clarificare a responsabilităților transversale.
Gestionarea portofoliului de finanțări nerambursabile (Erasmus+, INP, Creative Europe) a funcționat în mandatul anterior distribuit între mai mulți angajați, fără o atribuire formală în ROF. Volumul actual al portofoliului — 2 proiecte Erasmus+ active, 2 granturi INP, candidaturi în pregătire — justifică formalizarea unui rol dedicat de coordonare a proiectelor, fie ca atribuție explicită a unui compartiment existent, fie printr-un compartiment nou.
Revizuirea procedurilor operaționale SCIM
Sistemul de Control Intern Managerial al MET dispune de proceduri operaționale pentru toate sectoarele de activitate, elaborate și actualizate conform OSGG nr. 600/2018. Patru proceduri necesită revizuire prioritară în noul mandat, pe baza experienței acumulate și a modificărilor legislative:
1. Procedura de gestionare a proiectelor cu finanțare nerambursabilă — extinsă pentru a acoperi specificul fiecărui program: Erasmus+ (raportare pe activități și mobilități), INP (raportare pe lucrări de restaurare), Creative Europe și Horizon Europe (scriere proiecte, gestionare a acestora în caz de succes). Procedura actualizată va include un calendar standard de raportare și un sistem de arhivare a documentelor justificative.
1. Procedura de achiziții publice — actualizată în conformitate cu modificările legislative din 2024–2025 și cu lecțiile învățate din implementarea proiectelor. 
1. Procedura de evidență și mișcare a bunurilor de patrimoniu — actualizată pentru integrarea sistemului informatizat de gestiune a depozitelor și pentru alinierea la standardele de interoperabilitate cu bazele de date naționale și europene (Dublin Core, LIDO).
1. Procedura de comunicare și relații cu media — formalizarea practicilor dezvoltate organic în perioada 2023–2026, care au condus la creșterea aparițiilor media de la 333 la 909/an. Procedura va stabili responsabilități clare, fluxuri de aprobare și standarde de calitate atât pentru comunicatele și materialele de presă, cât și pentru comunicarea pe rețelele sociale.
Nici o modificare a reglementărilor interne nu presupune costuri suplimentare semnificative — resursele necesare sunt în principal timp de lucru al personalului de specialitate și, acolo unde e cazul, consultanță juridică punctuală din bugetul existent.

C.3. Analiza capacității instituționale din punctul de vedere al resursei umane proprii și/sau externalizate
Structura actuală a personalului
La data elaborării prezentului proiect, Muzeul Etnografic al Transilvaniei dispune de 58 de posturi aprobate prin organigrama în vigoare (HCJ nr. 110/2024, modificată prin HCJ nr. 106/2025).
	Categorie personal
	Nr. posturi (aprox.)
	Pondere

	Personal de specialitate (muzeografi, conservatori, restauratori, cercetători)
	26
	~45%

	Personal tehnic şi administrativ
	16
	~28%

	Personal de supraveghere 
	16
	~28%

	TOTAL posturi aprobate
	58
	100%


Personalul de specialitate include 12 experți pentru patrimoniul cultural național mobil atestați MC în domeniile: bunuri cu semnificație etnografică (6), restaurare-conservare (5), bunuri arheologice și istoric-documentare (1), cu diferite specializări: textile de interior, port, icoane pe sticlă, ocupații, port textile, meșteșuguri, arhitectură populară, meșteșuguri și instalații, obiceiuri, ocupații tradiționale, textle de interior, ceramică, mobilier pictat; conservarea bunurilor culturale, restaurare lemn, restaurare sculptură policromă, lemn policrom și pictură pe panou, restaurare pictură tempera, restaurare pictură de șevalet, restaurare metale; istorie medievală. Această capacitate internă este semnificativă pentru activitatea instituției în domeniile sale de specializare.
Decalajul resurse umane — volum de activitate
O constatare importantă a mandatului 2023–2026 este că scăderea numărului de posturi (de la 61 la 58) a coincis cu o creștere substanțială a volumului de activitate: numărul de activități educaționale a crescut de 4,4 ori, numărul de vizitatori a crescut cu peste 27%, iar portofoliul de proiecte cu finanțare nerambursabilă s-a extins de la 1 la 5 proiecte active simultan.
Această situație a fost gestionată prin mobilizarea sporită a personalului existent și prin redistribuirea sarcinilor. Pe termen scurt, rezultatele au fost bune — toți indicatorii de performanță au fost depășiți, realizându-se o eficientizare a activității instituției. Pe termen mediu, încărcarea ridicată a personalului de specialitate reprezintă un risc instituțional real, care trebuie abordat prin măsuri concrete și realiste.
Politica de personal propusă pentru 2026–2029
Capacitate umană: Nevoia de personal suplimentar va fi documentată riguros și prezentată autorității finanțatoare în perioada elaborării bugetelor anuale. Argumentele sunt concrete: volumul de activitate, numărul de proiecte în derulare şi cerințele de funcționare legate de implementarea proiectului Revitalizarea zonei Parcului Etnografic Național ”Romulus Vuia” – Pădurea Hoia din Cluj-Napoca. Într-o analiză realistă, însă, o suplimentare a schemei de personal poate fi considerată improbabilă. Pe termen scurt, schema de personal poate fi completată prin cooptarea de colaboratori externi în cadrul proiectelor, prin activitatea stagiarilor şi a voluntarilor.
Formare profesională continuă: Acreditarea Erasmus+ în domeniul educației adulților (2022–2027) va fi valorificată sistematic pentru mobilitatea personalului. Obiective realizabile: cel puțin 6 mobilități Erasmus+ de formare pe an, participarea personalului de specialitate la conferințe naționale şi internaționale, atestarea a noi specialişti în calitate de experți în patrimoniu, dintre angajații cu pregătire relevantă.
Motivare şi fidelizare: În condițiile restricțiilor legislative privind salarizarea diferențiată, politica de motivare se va baza pe instrumentele disponibile: asigurarea posibilității de participare la mobilități internaționale prin proiectele Erasmus+, recunoaștere publică sistematică a performanțelor individuale, implicarea personalului în deciziile care îi privesc, un mediu de lucru care susține dezvoltarea profesională.
Voluntariat şi stagii: Colaborarea formalizată cu UBB, UTCN, UAD şi alte universități clujene pentru practica studenților va fi dezvoltată prin discutarea unui program clar de activități şi mentorat (estimat: 30–45 studenți/an), care să includă posibilități sporite de implicare a studențilr în activitățile instituției. Programul de voluntariat va fi dezvoltat cu proceduri clare de selecție, formare şi evaluare. Voluntarii şi stagiarii nu înlocuiesc personalul angajat, însă pot completa capacitatea instituțională în perioadele de vârf de activitate.
Servicii externalizate
MET va continua politica de externalizare selectivă a serviciilor auxiliare, care permite concentrarea resurselor interne pe activitățile de specialitate:
1. Servicii de pază şi securitate fizică 
1. Suport IT şi mentenanță infrastructură tehnică
1. Asistență juridică pentru contracte complexe şi litigii
1. Servicii de curățenie pentru spațiile administrative şi tehnice
Externalizarea acestor servicii va fi menținută şi extinsă acolo unde analiza cost-beneficiu o justifică.

C.4. Analiza capacității instituționale din punctul de vedere al spațiilor și patrimoniului instituției
Muzeul Etnografic al Transilvaniei administrează trei amplasamente distincte, cu funcții complementare. La acestea se adaugă, în etapa 2025–2029, zona de extindere a Parcului Etnografic prin proiectul Revitalizarea zonei Parcului Etnografic Național ”Romulus Vuia” – Pădurea Hoia din Cluj-Napoca, implementat de CJ Cluj. Tabelul de mai jos prezintă situația actuală a spațiilor.
	Spațiu
	Suprafață
	Utilizare actuală
	Stare / Statut

	Palatul Reduta, str. Memorandumului nr. 21 (sediu central)
	3.140 mp
	Expoziție permanentă, expoziții temporare (Galeria Cellarium), birouri, laboratoare, depozite
	Bună; grad de ocupare ~100%

	Parcul Etnografic Național Romulus Vuia (secția în aer liber)
	14 ha
	Expoziție permanentă în aer liber, spații administrative, containere depozitare patrimoniu mobil
	Bună; necesită intervenții curente

	Zona Hoia (extindere Parc Etnografic)
	27 ha
	În curs de amenajare prin proiectul finanțat din Programul Regional Nord-Vest 2021–2027; finalizare estimată septembrie 2029
	În execuție (CJ Cluj)

	Piața Ștefan cel Mare nr. 5
	400 mp
	Ateliere restaurare (pictură, metale), depozit patrimoniu (320 mp), arhivă, depozit textile, depozit temporar textile Ciucea
	Bună; reorganizat 2024–2025


Analiza spațiilor şi priorități pentru 2026–2029
Palatul Reduta — valorificarea spațiului la capacitate maximă: Extinderea cu 20% a spațiilor expoziționale prin restaurarea anvelopei (POR 2014–2021) şi inaugurarea Galeriei Cellarium în 2022 au dus gradul de ocupare al sediului central la aproape 100%. Creşterea suplimentară a capacității expoziționale la clădirea Reduta nu mai este posibilă fără investiții majore de infrastructură. Strategia adoptată, care va fi aplicată în continuare, este rotirea rapidă a expozițiilor temporare (2–6 săptămâni), care permite valorificarea eficientă a spațiului disponibil. Vor continua lucrările de reamenajare a curții interioare, vor fi identificate soluții pentru menținerea în funcțiune a ceasului istoric şi asigurarea iluminatului arhitectural.
Parcul Etnografic — obiectiv proritar: Cu 74.868 de vizitatori în 2025 (67% din totalul MET), Parcul Etnografic este principala destinație a publicului interesat de MET. Obiectivele expuse necesită intervenții curente de conservare şi restaurare finanțate parțial din grantul INP (2024–2027). Vor fi reluate demersurile pentru identificarea de finanțări în vederea înlocuirii împrejmuirii Parcului cu un sistem adecvat. Va fi implementată monitorizarea microclimatică digitală pentru obiectivele prioritare (bisericile Cizer şi Petrindu, gospodăriile cu risc ridicat). Va fi extins sistemul de supraveghere video, necesar și pentru implementarea programului de visitor tracking. Vor fi amenajate spații de relaxare pentru publicul vizitator în secțiunile adecvate acestui tip de activități.
Zona Hoia — extindere în implementare: Proiectul de revitalizare a Parcului Etnografic în zona Pădurii Hoia (septembrie 2025 — septembrie 2029, Program Regional Nord-Vest 2021–2027, implementat de CJ Cluj) va amplifica suprafața amenajată pentru o experiență culturală semnificativă cu 27 ha. MET furnizează expertiză muzeografică şi etnografică în procesul de implementare. Pregătirea programelor culturale şi educaționale pentru zonele revitalizate va constitui o prioritate în perioada 2026–2028, astfel încât punerea în valoare a spațiului să fie susținute de o ofertă culturală completă.
Piața Ștefan cel Mare nr. 5 — spațiu auxiliar consolidat: Reorganizările realizate în 2024–2025 (depozit textile, arhivă, spațiu dedicat negativelor pe sticlă și celuloid) au crescut eficiența utilizării acestora. În cursul acestor activități a fost eliberat un spațiu în vederea găsduirii temporare a unei părți a colecțiilor Muzeului Memorial Octavian Goga Ciucea, pe durata lucrărilor de reabilitare a sediului acestuia, în cadrul colaborării în rețeaua instituțională a CJ Cluj.
Depozitele de patrimoniu mobil — constrângere structurală: Depozitele MET funcționează la capacitate maximă, fapt care limitează acceptarea de donații de bunuri de patrimoniu la piesele de excepție. Va fi propusă CJ Cluj identificarea unui spațiu suplimentar de depozitare, în funcție de disponibilitățile din patrimoniul public județean. Pe termen scurt, va fi implementat un sistem informatizat de gestiune a depozitelor, pentru optimizarea utilizării spațiului existent. Pe termen mediu și lung, problema spațiilor de depozitare va fi abordată prin valorificarea oportunităților de finanțare națională sau europeană disponibile pentru infrastructura muzeală.
MET va documenta nevoile şi va susține demersurile către autoritatea finanțatoare, fără a include aceste investiții în previziunile bugetare proprii.

C.5. Viziunea asupra utilizării instituției delegării
Cadrul legal al delegării
Delegarea atribuțiilor manageriale este reglementată de OUG nr. 189/2008 privind managementul instituțiilor publice de cultură, de Legea nr. 53/2003 (Codul Muncii) și de prevederile ROF al instituției. Managerul poate delega atribuții operaționale către directorul instituției sau către șefii de compartiment, cu menținerea răspunderii manageriale pentru rezultatele activității. Atribuțiile care revin exclusiv managerului prin lege — reprezentarea instituției față de autoritatea finanțatoare, angajarea bugetară, semnarea contractului de management și a actelor adiacente — nu fac obiectul delegării.
Practica instituțională actuală
Muzeul Etnografic al Transilvaniei are o structură de conducere cu două niveluri: managerul instituției și directorul, funcție prevăzută în organigrama aprobată prin HCJ nr. 110/2024. Această structură asigură continuitatea conducerii operative în perioadele de absență a managerului (deplasare, concediu, incapacitate temporară de muncă).
Pe durata absențelor managerului, directorului îi sunt delegate formal atribuțiile de conducere operativă a instituției, prin decizie scrisă cu precizarea perioadei și a limitelor de competență. Această practică, deja consolidată în perioada 2023–2026, va fi menținută și formalizată în ROF-ul actualizat.
Principii de exercitare a delegării
Delegare documentată: Orice delegare de atribuții se realizează prin decizie scrisă a managerului, cu indicarea expresă a perioadei, a atribuțiilor delegate și a limitelor de competență. Documentele de delegare sunt înregistrate în evidențele instituției și comunicate compartimentelor implicate.
Delegare pe domenii de competență: Șefii de compartiment exercită atribuții delegate în domeniile lor de specialitate, în limitele bugetelor aprobate și ale procedurilor SCIM în vigoare. Această practică descentralizează deciziile operative și dezvoltă capacitatea de conducere la nivelul întregii echipe.
Delegare în proiecte: Fiecare proiect cu finanțare nerambursabilă are un manager de proiect desemnat formal, cu responsabilități clare și cu autoritate de decizie în limitele contractului de finanțare. Managerul instituției nu este neapărat managerul de proiect — această distincție reduce riscul instituțional și dezvoltă competențele echipei.
Continuitate instituțională: Directorul instituției este implicat sistematic în procesele decizionale curente, astfel încât să dețină permanent cunoștințele și informațiile necesare pentru a asigura continuitatea activității în orice situație. Continuitatea instituțională nu depinde de prezența unui singur om.
Limitele delegării
Nu fac obiectul delegării următoarele categorii de atribuții:
Reprezentarea instituției în relația cu autoritatea finanțatoare 
Negocierea și semnarea contractului de management și a actelor adiacente
Deciziile strategice majore: propuneri de reorganizare, proiecte de investiții, parteneriate instituționale de amploare
Raportarea periodică către autoritatea finanțatoare și răspunsul la solicitările de audit
Exercitarea delegării în limitele prevăzute de lege și de ROF reprezintă o practică de management responsabil. Managerul rămâne răspunzător pentru rezultatele activității instituției, indiferent de modul de organizare internă a activității.

D. ANALIZA SITUAȚIEI ECONOMICO-FINANCIARE A INSTITUȚIEI
Analiza se bazează pe datele din rapoartele de activitate ale Muzeului Etnografic al Transilvaniei pentru perioada 01.07.2023–30.06.2026, astfel cum au fost raportate autorității finanțatoare. Toate valorile sunt exprimate în mii lei, cu excepția cazurilor menționate explicit.
D.1. Analiza datelor de buget
D.1.1. Bugetul de venituri (subvenții/alocații, surse atrase, venituri proprii)
	Categorie venituri (mii lei)
	2023
	2024
	2025
	S1 2026

	Subvenții/alocații CJ Cluj
	5.214
	5.699
	6.053
	3.072

	Surse atrase (INP, Erasmus+)
	534
	348
	1.431
	356

	Venituri proprii
	529
	427
	414
	215

	Total venituri
	6.277
	6.474
	7.898
	3.643


Structura veniturilor confirmă o dependență ridicată de subvenția CJ Cluj — circa 83% în 2023, 88% în 2024 și 77% în 2025. Scăderea ponderii subvenției în 2025 nu reflectă o reducere a alocației (aceasta a crescut de la 5.699 la 6.053 mii lei), ci creșterea semnificativă a surselor atrase, în special prin grantul INP (2.051.459 lei, 2024–2027) și prin finanțările Erasmus+. Veniturile proprii s-au menținut relativ constante în termeni absoluți (414–529 mii lei), cu o ușoară scădere procentuală ca urmare a creșterii celorlalte surse.

D.1.2. Bugetul de cheltuieli
	Categorie cheltuieli (mii lei)
	2023
	2024
	2025
	S1 2026

	Cheltuieli de personal
	4.356
	4.746
	4.863
	2.358

	Bunuri și servicii
	1.375
	1.694
	2.671
	1.074

	  din care: cheltuieli de întreținere
	176
	371
	438
	392

	  din care: colaboratori (dr. autor, conv. civile)
	—
	—
	—
	—

	Cheltuieli de capital
	137
	87
	325
	60

	Total cheltuieli
	5.868
	6.527
	7.859
	3.492


Cheltuielile de întreținere sunt incluse în bugetul de bunuri și servicii. Valorile pentru colaboratori (drepturi de autor, convenții civile) sunt incluse în bunuri și servicii — ponderile sunt detaliate la punctul 4.4.
Cheltuielile de personal reprezintă categoria dominantă, cu o tendință de scădere procentuală: de la 74,23% în 2023 la 61,87% în 2025, ca urmare a creșterii cheltuielilor cu bunurile și serviciile — generate în principal de implementarea proiectelor cu finanțare nerambursabilă (INP, Erasmus+). Cheltuielile de capital au crescut semnificativ în 2025 (325 mii lei față de 87 mii lei în 2024), reflectând achiziția instalației de tratare în mediu anoxic și alte dotări ale laboratorului de conservare-restaurare.

D.2. Analiza comparativă a cheltuielilor estimate și realizate
Perioada 01.07–31.12.2023
	Program
	Estimat (lei)
	Realizat (lei)
	Obs.

	Cercetare și dezvoltare patrimoniu
	60.000
	75.000
	+25%

	Evidență și clasare patrimoniu
	10.000
	10.000
	=

	Conservare și restaurare
	150.000
	40.000
	-73%

	Activități expoziționale
	40.000
	133.500
	+234%

	Patrimoniu imaterial
	30.000
	30.000
	=

	Accesibilitate și incluziune
	40.000
	40.000
	=

	Pedagogie muzeală
	40.000
	40.000
	=

	Marketing muzeal
	50.000
	18.000
	-64%

	Publicații
	15.000
	15.000
	=

	TOTAL
	435.000
	401.500
	-8%



Anul 2024
	Program
	Estimat (lei)
	Realizat (lei)
	Obs.

	Cercetare și dezvoltare patrimoniu
	120.000
	75.000
	-38%

	Evidență și clasare patrimoniu
	20.000
	25.000
	+25%

	Conservare și restaurare
	300.000
	300.000
	=

	Activități expoziționale
	100.000
	40.000
	-60%

	Patrimoniu imaterial
	60.000
	10.000
	-83%

	Accesibilitate și incluziune
	80.000
	10.000
	-88%

	Pedagogie muzeală
	80.000
	20.000
	-75%

	Marketing muzeal
	20.000
	60.000
	+200%

	Publicații
	20.000
	12.000
	-40%

	TOTAL
	800.000
	552.000
	-31%



Anul 2025
	Program
	Estimat (lei)
	Realizat (lei)
	Obs.

	Cercetare și dezvoltare patrimoniu
	120.000
	75.000
	-38%

	Evidență și clasare patrimoniu
	20.000
	20.000
	=

	Conservare și restaurare
	300.000
	180.000
	-40% (+866.590 lei INP)

	Activități expoziționale
	100.000
	50.000
	-50%

	Patrimoniu imaterial
	60.000
	10.000
	-83%

	Accesibilitate și incluziune
	80.000
	15.000
	-81%

	Pedagogie muzeală
	80.000
	20.000
	-75% (+584.650 lei Erasmus+)

	Marketing muzeal
	20.000
	25.000
	+25%

	Publicații
	20.000
	5.300
	-74%

	TOTAL
	800.000
	400.300
	-50%


La programele 3 și 7 din 2025 se adaugă finanțările nerambursabile: 866.590 lei (INP) și 584.650 lei (Erasmus+), care nu sunt cuprinse în bugetul propriu dar reprezintă cheltuieli efective ale instituției.
Analiza comparativă relevă un pattern consistent: programele care au beneficiat de finanțare nerambursabilă (conservare-restaurare prin INP, pedagogie și accesibilitate prin Erasmus+) au înregistrat realizări bugetare proprii sub estimări, tocmai pentru că cheltuielile au fost acoperite din sursele externe. Programul de activități expoziționale a înregistrat în 2023 o depășire semnificativă (+234%), explicată prin numărul mai mare de expoziții realizate față de previziuni. Programul de marketing a fost subdimensionat inițial (2023) și redimensionat în 2024, reflectând recalibrarea strategiei de comunicare.

D.3. Soluții și propuneri privind gradul de acoperire din surse atrase/venituri proprii
D.3.1. Venituri din activitatea de bază, pe categorii
	Categorie venituri (mii lei)
	2023
	2024
	2025
	S1 2026

	Taxe vizitare
	424,62
	358,62
	390,67
	187,13

	Taxe fotografiere
	10,25
	10,20
	5,55
	1,05

	Taxe filmare
	4,75
	9,15
	12,45
	2,30

	Taxe ateliere educaționale și manifestări
	14,20
	6,20
	4,34
	1,46

	Taxă utilizare spații
	1,50
	1,50
	—
	—

	TOTAL venituri activitate de bază
	455,32
	385,67
	413,01
	191,94


Taxele de vizitare reprezintă sursa dominantă a veniturilor proprii din activitatea de bază, cu o pondere de peste 90% în toți anii analizați. Evoluția acestora reflectă, cu o oarecare decalare, tendința numărului de vizitatori plătitori: scăderea din 2024 față de 2023 este explicată de modificările în structura tarifară și de creșterea ponderii categoriilor cu reducere. Taxele de filmare înregistrează o creștere constantă (4,75 → 12,45 mii lei), reflectând interesul crescut al producțiilor audiovizuale față de patrimoniul MET. Taxele pentru ateliere educaționale au o tendință descrescătoare, datorită faptului că o parte din activitățile educaționale s-au desfășurat gratuit sau în cadrul proiectelor cu finanțare europeană.

D.3.2. Venituri din alte activități
	Categorie (mii lei)
	2023
	2024
	2025
	S1 2026

	Vânzări magazin (puncte expoziționale cu vânzare)
	41,97
	42,33
	44,76
	23,26



Veniturile din vânzările magazinului au înregistrat o creștere constantă și moderată (41,97 → 44,76 mii lei), reflectând atât creșterea numărului de vizitatori, cât și diversificarea ofertei de produse culturale. Potențialul acestei surse de venit rămâne insuficient valorificat față de numărul de vizitatori — o medie de aproximativ 0,4 lei/vizitator în 2025 este semnificativ sub media muzeelor europene comparabile.

D.3.3. Venituri din prestări de servicii în cadrul parteneriatelor cu alte autorități publice locale
Nu este cazul pentru perioada analizată. 

D.4. Soluții și propuneri privind gradul de creștere a surselor atrase/veniturilor proprii
D.4.1. Ponderea cheltuielilor de personal din totalul cheltuielilor
	Indicator
	2023
	2024
	2025
	S1 2026

	Total cheltuieli de personal (mii lei)
	4.355,89
	4.746
	4.862,57
	2.358

	Total cheltuieli (mii lei)
	5.868
	6.527
	7.859
	3.492

	Pondere cheltuieli personal (%)
	74,23%
	72,70%
	61,87%
	67,52%


Ponderea cheltuielilor de personal se situează în intervalul tipic pentru instituțiile publice de cultură (65–75%), cu o tendință de scădere în 2025 ca urmare a creșterii cheltuielilor cu bunurile și serviciile generate de proiectele cu finanțare nerambursabilă. Această evoluție este pozitivă și reflectă diversificarea surselor de finanțare a activității.

D.4.2. Ponderea cheltuielilor de capital din bugetul total
	Indicator
	2023
	2024
	2025
	S1 2026

	Total cheltuieli de capital (mii lei)
	136,86
	87,24
	325,06
	60

	Pondere din total cheltuieli (%)
	2,33%
	1,33%
	4,13%
	1,71%


Cheltuielile de capital au crescut în 2025 (de la 87,24 la 325,06 mii lei, +273%), reflectând achiziția instalației de tratare în mediu anoxic și alte dotări ale laboratorului de conservare-restaurare. Ponderea de 4,13% din totalul cheltuielilor în 2025 rămâne modestă, dar marchează o reorientare spre investiții în capacitatea tehnică a instituției. În perioada 2026–2029, cheltuielile de capital vor crește suplimentar ca urmare a cofinanțării din proiectele INP și a investițiilor în infrastructura digitală.

D.4.3. Gradul de acoperire a cheltuielilor cu salariile din subvenție/alocație
	Indicator
	2023
	2024
	2025
	S1 2026

	Grad de acoperire a salariilor din subvenție
	100%
	100%
	100%
	100%


Subvenția CJ Cluj acoperă integral cheltuielile de personal în toți anii analizați. 

D.4.4. Ponderea cheltuielilor în cadrul raporturilor contractuale altele decât contractele individuale de muncă
	Indicator
	2023
	2024
	2025
	S1 2026

	Pondere cheltuieli contractuale/convenții civile
	—
	0,66%
	0,49%
	0,01%



Ponderea cheltuielilor efectuate în cadrul raporturilor contractuale altele decât contractele individuale de muncă (drepturi de autor, drepturi conexe, contracte și convenții civile) este redusă — sub 1% în toți anii în care a fost înregistrată. 

D.4.5. Cheltuieli pe beneficiar
	Indicator (lei/beneficiar)
	2023
	2024
	2025
	S1 2026

	Din subvenție
	43,53
	55,69
	52,12
	47,73

	Din venituri proprii
	1,76
	2,78
	3,05
	2,32

	Total cheltuieli pe beneficiar
	45,29
	58,47
	55,17
	50,05


Formula: (total cheltuieli – cheltuieli de capital) / număr total beneficiari. Număr beneficiari: 119.776 (2023), 102.677 (2024), 111.739 (2025), estimat ~69.800 (S1 2026).
Cheltuielile pe beneficiar înregistrează o creștere de la 45,29 lei în 2023 la 58,47 lei în 2024, urmată de o ușoară scădere la 55,17 lei în 2025. Această evoluție reflectă creșterea cheltuielilor totale ale instituției (în special prin proiectele cu finanțare nerambursabilă) și variațiile numărului de vizitatori. Contribuția din venituri proprii pe beneficiar a crescut constant (1,76 → 3,05 lei), confirmând tendința pozitivă a veniturilor proprii raportat la audiență.

D.5. Concluzii și propuneri financiare pentru perioada 2026–2029
Diversificarea surselor de finanțare: tendința din 2024–2025 de creștere a surselor atrase (INP, Erasmus+) va fi continuată și amplificată în perioada 2026–2029. Portofoliul activ de proiecte cu finanțare nerambursabilă — ICARE (101.270 EUR), granturile INP (2.051.459 lei + 225.000 lei) — asigură o bază solidă pentru această direcție.
Creșterea veniturilor proprii: obiectivul pentru 2026–2029 este creșterea gradului de acoperire din venituri proprii de la 10,49–19,23% (intervalul anilor analizați) la minimum 18% anual, cu o țintă de 25% până la finalul mandatului. Instrumentele: revizuirea tarifelor, diversificarea ofertei din punctele cu vânzare, creșterea taxelor pentru filmare și fotografiere — categorii cu dinamică pozitivă.
Eficiența cheltuielilor de personal: menținerea ponderii cheltuielilor de personal sub 70% din totalul cheltuielilor, pe fondul creșterii cheltuielilor cu proiectele și cu investițiile. Salariile sunt integral acoperite din subvenție — această situație va fi menținută ca prioritate în negocierea anuală a bugetului cu CJ Cluj.
Investiții în infrastructură: cheltuielile de capital vor crește față de nivelul din 2024–2025, reflectând cofinanțările din proiectele INP, investițiile în platforma digitală și în infrastructura IT. Rata investițiilor va fi argumentată în fața autorității finanțatoare prin impactul direct asupra capacității instituționale.
Actualizarea indicatorilor de performanță: indicatorii financiari din contractul de management vor fi propuși spre actualizare prin act adițional la fiecare rectificare a BVC-ului, conform practicii stabilite în mandatul precedent. Tintele vor fi calibrate realist, pe baza performanțelor efective din perioada 2023–2026.

E. STRATEGIA, PROGRAMELE ȘI PLANUL DE ACȚIUNE PENTRU ÎNDEPLINIREA MISIUNII SPECIFICE A INSTITUȚIEI
E.1. Viziune
Muzeul Etnografic al Transilvaniei — un muzeu în care patrimoniul cultural al Transilvaniei este cercetat, conservat și pus în valoare în serviciul comunității și în dialog cu Europa.
Această formulare descrie o realitate în curs de construire: 334.192 de vizitatori în perioada 2023–2025, proiecte europene active, un laborator de restaurare autorizat și un Parc Etnografic în extindere prin proiectul Hoia (2025–2029). Perioada 2026–2029 este perioada în care aceste fundamente trebuie consolidate și valorificate.
E.2. Misiune
Muzeul Etnografic al Transilvaniei este o instituție publică de cultură, aflată în serviciul societății, depozitar calificat al moștenirii ce definește identitatea culturală a tuturor etniilor din Transilvania. Misiunea instituției este păstrarea, cercetarea și valorificarea patrimoniului cultural transilvănean în vederea promovării valorilor, diversității culturale și a dialogului cultural, în beneficiul tuturor categoriilor de vizitatori.
MET îndeplinește un rol activ în educarea culturală a publicului, în salvgardarea patrimoniului imaterial, în inovarea muzeologică și în coeziunea comunitară, prin mijloacele caracteristice muzeologiei moderne și prin valorificarea sistematică a parteneriatelor naționale și internaționale.
E.3. Obiective generale și specifice
Muzeul Etnografic al Transilvaniei este un muzeu al civilizației transilvănene, preocupat de reflectarea tuturor aspectelor acesteia. Conform prevederilor Legii muzeelor și colecțiilor publice nr. 311/2003, obiectivele generale ale MET, în calitatea sa de muzeu al patrimoniului cultural transilvănean, sunt: constituirea, conservarea și restaurarea patrimoniului muzeal; evidența, protejarea, cercetarea și dezvoltarea patrimoniului muzeal; punerea în valoare a patrimoniului muzeal în scopul cunoașterii, educării și recreării.
Obiectivele specifice sunt structurate pe 10 domenii de activitate, cu indicatori de performanță realizabili și verificabili. Valorile țintă sunt calibrate pe baza performanțelor din perioada 2023–2025, cu o marjă prudențială care asigură depășirea lor în condiții normale de activitate.

	A.  Creșterea gradului de reprezentativitate al patrimoniului muzeal

	Obiectiv specific
	Indicatori de performanță
	Valoare țintă/an

	Completarea colecțiilor prin achiziții și donații, pe baza cercetărilor de colecție și de teren
	Valoarea achizițiilor anuale (lei)
	10.000 lei/an

	
	Piese propuse spre clasare în categoriile Fond/Tezaur
	40 piese/an

	
	Construcții/gospodării finalizate sau reintroduse în circuitul de vizitare în Parcul Etnografic
	1/an

	
	Expertizarea pieselor propuse spre achiziție și donație
	100%



	B.  Securitatea patrimoniului muzeal

	Obiectiv specific
	Indicatori de performanță
	Valoare țintă/an

	Asigurarea pazei și protecției permanente
	Contract pază umană 24/24 ore în vigoare
	1 contract activ

	
	Contract monitorizare video și detector mișcare în vigoare
	1 contract activ

	Asigurarea pazei și protecției contra incendiilor
	Sisteme de detecție incendiu funcționale la sediul central și depozite
	100% funcționale

	Supravegherea patrimoniului în timpul programului de vizitare
	Piese sustrase sau deteriorate în timpul vizitelor
	0

	Asigurarea siguranței obiectelor din depozite
	Piese sustrase sau deteriorate în depozite
	0



	C.  Evidența patrimoniului muzeal

	Obiectiv specific
	Indicatori de performanță
	Valoare țintă/an

	Evidența clasică și digitală a pieselor nou intrate în colecțiile MET
	Piese nou intrate înregistrate
	100%

	Evidența mișcării artefactelor în documentele oficiale
	Piese mișcate cu documentație completă
	100%

	Creșterea numărului și calității fișelor științifice
	Fișe științifice elaborate/persoană/an
	Minimum 100 buc.

	Creșterea numărului fișelor de conservare
	Fișe de conservare elaborate anual
	Minimum 200 buc.

	Creșterea numărului de piese clasate
	Dosare de clasare înaintate anual
	Minimum 40 dosare/an

	Digitizarea imaginilor din negativoteca MET
	Imagini digitizate anual
	Minimum 200 imagini/an

	Realizarea inventarelor pe gestiuni
	Inventare realizate (ceramică, textile, negative, diapozitive, mobilier)
	Minimum 1 inventar complet/an



	D.  Prevenția deteriorării patrimoniului muzeal

	Obiectiv specific
	Indicatori de performanță
	Valoare țintă/an

	Controlul stării de conservare în depozite și expoziția de bază
	Controale preventive lunare în depozite și expoziție
	Minimum 1/lună

	
	Verificări microclimat în depozite și expoziție
	Minimum 1/săptămână

	
	Verificări microclimat la bisericile restaurate Cizer și Petrindu
	Minimum 1/lună

	
	Gospodării din Parcul Etnografic verificate anual privind starea de conservare
	Minimum 14 gospodării/an

	Conservarea și restaurarea patrimoniului mobil
	Piese conservate preventiv din loturile nou intrate
	100%

	
	Piese conservate activ anual
	Minimum 400 piese/an

	
	Piese restaurate anual
	Minimum 60 piese/an

	Intervenții de întreținere asupra vegetației din Parcul Etnografic
	Toaletări/tăieri copaci care pun în pericol obiectivele muzeale
	100% identificate

	Reacoperiri construcții-exponat din Parcul Etnografic
	Construcții reacoperite/reparate anual
	Minimum 2/an



	E.  Calitatea cercetării patrimoniului

	Obiectiv specific
	Indicatori de performanță
	Valoare țintă/an

	Continuarea documentării etno-muzeografice
	Zile de documentare/persoană/an
	Minimum 20 zile/an

	Continuarea cercetărilor etnografice de teren
	Campanii de cercetare de teren anuale
	Minimum 5 campanii/an

	Susținerea de lucrări științifice la simpozioane și conferințe
	Comunicări/persoană de specialitate/an
	Minimum 1/specialist

	Participarea la simpozioane, conferințe, evenimente științifice
	Evenimente științifice/persoană de specialitate/an
	Minimum 2/specialist

	Publicarea de volume de specialitate
	Anuarul MET publicat anual
	1 volum/an

	
	Articole publicate în reviste de specialitate indexate
	Minimum 3 articole/an



	F.  Organizarea activităților de valorificare a patrimoniului muzeal

	Obiectiv specific
	Indicatori de performanță
	Valoare țintă/an

	Realizarea de expoziții temporare
	Expoziții temporare realizate anual (sediu central + Galeria Cellarium)
	Minimum 8 expoziții/an

	
	Expoziții itinerate în afara sediului (naționale și internaționale)
	Minimum 3 naționale + 1 internațională/an

	Realizarea de activități de pedagogie muzeală
	Activități educaționale realizate anual
	Minimum 60 activități/an

	
	Tabăra etnografică de vară organizată
	1/an

	Realizarea de evenimente culturale cu specific etnografic
	Evenimente culturale în spațiile muzeale
	Minimum 10 evenimente/an



	G.  Atractivizarea și întreținerea spațiilor Parcului Etnografic Național Romulus Vuia

	Obiectiv specific
	Indicatori de performanță
	Valoare țintă/an

	Întreținerea spațiilor verzi și a incintei Parcului Etnografic
	Suprafață fânețe întreținute
	Minimum 10 ha/an

	
	Suprafață livadă întreținută
	Minimum 2 ha/an

	
	Igienizarea întregii incinte (14 ha + zone noi Hoia pe măsura predării)
	100%

	Pregătirea și amenajarea noilor zone din Parcul Etnografic (proiectul Hoia)
	Participare la procesul de implementare și recepție a lucrărilor Hoia
	Continuu 2026–2029



	H.  Vizibilitatea MET în mediul cultural local, național, internațional

	Obiectiv specific
	Indicatori de performanță
	Valoare țintă/an

	Colaborarea cu instituții publice, ONG-uri locale, naționale, internaționale
	Instituții partenere active
	Minimum 15 instituții/an

	Creșterea vizibilității în mediul online (română, maghiară, engleză)
	Apariții media (exclusiv comunicate de presă)
	Minimum 400/an

	
	Postări pe platformele sociale
	Minimum 3/săptămână

	
	Obiect/subiect al lunii postat pe platformele sociale
	1 postare lunară

	Realizarea și distribuirea de materiale publicitare
	Materiale publicitare realizate anual
	Minimum 2 materiale/an

	Distribuirea de comunicate de presă
	Grad de acoperire cu comunicate pentru acțiunile/evenimentele MET
	Minimum 80%

	Organizarea de târguri, festivaluri, evenimente de amploare
	Evenimente de amploare organizate anual
	Minimum 2/an

	Diversificarea ofertei din punctele expoziționale cu vânzare
	Titluri/produse noi introduse anual
	Minimum 5 produse/an



	I.  Proiecte cu finanțare nerambursabilă

	Obiectiv specific
	Indicatori de performanță
	Valoare țintă/an

	Menținerea și extinderea portofoliului de proiecte europene
	Proiecte cu finanțare nerambursabilă active simultan
	Minimum 3 proiecte/an

	
	Fonduri nerambursabile atrase anual (mii lei)
	Minimum 400 mii lei/an

	Depunerea de noi candidaturi
	Candidaturi depuse în perioada 2026–2029
	Minimum 3 candidaturi

	Implementarea proiectului ICARE (Erasmus+, 2025–2028)
	Activități ICARE realizate conform contractului de finanțare
	100% conform plan

	Continuarea implementării granturilor INP
	Grad de implementare granturi INP (2024–2027) conform contractelor
	100% la termen

	Participarea activă în rețelele profesionale internaționale
	Organizații internaționale în care MET are calitate de membru activ
	Minimum 4 (AEOM, NEMO, EURHO, ICOM)



	J.  Management instituțional performant

	Obiectiv specific
	Indicatori de performanță
	Valoare țintă/an

	Întărirea capacității financiare a MET
	Grad de acoperire din venituri proprii a cheltuielilor instituției
	Minimum 18%/an

	
	Grad de îndeplinire a recomandărilor auditorilor interni/externi
	100%

	Creșterea competențelor și abilităților personalului
	Angajați participanți la cursuri/programe de formare profesională/an
	Minimum 20% din total personal

	
	Mobilități internaționale Erasmus+ ale personalului/an
	Minimum 6/an

	
	Specialiști atestați MC în patrimoniu cultural mobil
	Menținerea celor 11 experți atestați; cel puțin 1 atestat nou în perioada 2026–2029

	Actualizarea reglementărilor interne
	ROF actualizat în concordanță cu organigrama și direcțiile strategice
	permanent

	Reorganizarea funcțională a compartimentelor
	Proceduri operaționale SCIM actualizate
	100% până în 2028



Angajamente calitative ale managementului pentru perioada 2026–2029
În domeniul managementului instituțional
Actualizarea Regulamentului de Organizare și Funcționare pentru a reflecta noile direcții strategice ale perioadei 2026–2029 și evoluția activității instituționale, inclusiv formalizarea implementării proiectelor europene.
Creșterea nivelului de performanță la nivelul managementului intermediar prin stimularea participării la cursuri și programe de perfecționare, evaluarea periodică a rezultatelor și îmbunătățirea sistemului de planificare și realizare a activităților.
Eficientizarea activităților generatoare de resurse proprii, cu accent pe programele educaționale cu taxă și serviciile de specialitate ale laboratorului de conservare-restaurare.
Optimizarea funcționării instituției prin reorganizarea funcțională a compartimentelor și prin externalizarea selectivă a serviciilor auxiliare (pază, IT, curățenie, asistență juridică).
Asigurarea participării anuale a minimum 50% dintre angajați în programe de formare/perfecționare profesională și în proiecte de mobilități internaționale.
Menținerea gradului de îndeplinire a recomandărilor auditorilor interni și externi la 100% în fiecare an al mandatului.
În domeniul dezvoltării și gestionării patrimoniului cultural
Completarea și dezvoltarea colecțiilor muzeale prin asigurarea resurselor financiare necesare pentru achiziții (venituri proprii, alocări din partea autorității finanțatoare, finanțări compatibile), cu prioritate pentru tipurile de obiecte slab reprezentate în colecțiile actuale.
Dezvoltarea și implementarea unei politici de încurajare a donațiilor, cu proceduri clare de evaluare, acceptare și recunoaștere publică a donatorilor, corelată permanent cu capacitatea depozitelor.
Identificarea, în colaborare cu CJ Cluj, a unor soluții de extindere și reorganizare a spațiilor de depozitare, în vederea sporirii securității patrimoniului, asigurării microclimatului adecvat și creării spațiului necesar dezvoltării colecțiilor.
Dezvoltarea metodologiei de cercetare și valorificare a patrimoniului etnografic recent (rural și urban), în vederea reflectării adecvate a evoluțiilor culturale înregistrate în ultimele decenii — o lacună recunoscută a colecțiilor actuale.
Realizarea anuală a unui număr mediu de 40 de dosare de clasare înaintate Ministerului Culturii, cu ținta de 200 de bunuri clasate Tezaur/Fond în perioada 2026–2029.
Reevaluarea integral a patrimoniului muzeal în conformitate cu normele în vigoare și cu modificările legislative din domeniu.
Identificarea și implementarea de soluții pentru asigurarea patrimoniului: sisteme de monitorizare video, detecție incendiu, control microclimatic digital pentru obiectivele prioritare din Parcul Etnografic.
Dezvoltarea competențelor personalului MET în domeniul interpretării patrimoniului, pornind de la nevoile identificate în cadrul grupurilor de beneficiari, cu accent pe metodologiile incluzive dezvoltate prin proiectele Erasmus+.
În domeniul conservării și restaurării patrimoniului
Asigurarea conservării preventive sistematice a întregului patrimoniu mobil, cu prioritate pentru loturile nou intrate și pentru piesele cu risc ridicat de deteriorare.
Continuarea și extinderea programului de restaurare a patrimoniului mobil în laboratorul propriu autorizat, cu ținta de minimum 60 de piese restaurate anual.
Implementarea programului de restaurare a monumentelor etnografice din Parcul Etnografic în cadrul grantului INP 2024–2027 (2.051.459 lei), cu raportare riguroasă către finanțator.
Depunerea de noi aplicații INP pentru obiectivele prioritare din Parcul Etnografic neacoperite de finanțarea actuală.
Monitorizarea microclimatică digitală pentru obiectivele prioritare din Parcul Etnografic (bisericile Cizer și Petrindu, gospodăriile cu risc ridicat.
Continuarea atestării specialiștilor din instituție în domeniile de conservare-restaurare pentru care există potențial intern identificat.
Dezvoltarea capacității laboratorului de a presta servicii de conservare-restaurare pentru instituții partenere din rețeaua CJ Cluj, în condițiile legale aplicabile.
În domeniul cercetării etnografice și al valorificării științifice
Elaborarea și implementarea unui plan multianual de cercetare de teren, cu prioritate pentru zonele etnografice insuficient reprezentate în colecțiile actuale.
Publicarea sistematică a rezultatelor cercetărilor în Anuarul MET, în revista Muzeul Deschis și în publicații internaționale indexate.
Susținerea personalului de specialitate în participarea la simpozioane, conferințe și alte manifestări științifice naționale și internaționale.
Propunerea înscrierii unui element de patrimoniu imaterial transilvănean pe lista reprezentativă UNESCO, în parteneriat cu CNSPCI.
Consolidarea colaborării cu Universitatea Babeș-Bolyai (Facultatea de Istorie și Filozofie, Facultatea de Geografie) și cu institutele Academiei Române pentru cercetare aplicată în domeniul patrimoniului.
În domeniul activităților expoziționale și culturale
Menținerea unui program susținut de expoziții temporare, cu rotație rapidă și medie la sediul central (2–6 săptămâni) pentru valorificarea eficientă a spațiului expozițional limitat.
Pregătirea și lansarea programelor culturale și educaționale pentru noile zone din Parcul Etnografic, pe măsura predării lor de către echipa de implementare a proiectului Hoia, astfel încât inaugurările parțiale să fie susținute de o ofertă culturală completă.
Extinderea programului de expoziții itinerate la nivel național și internațional, valorificând rețeaua de parteneriate instituționale.
Continuarea și extinderea programelor de salvgardare a patrimoniului imaterial transilvănean, cu implicarea activă a comunităților purtătoare de tradiție.
În domeniul relațiilor internaționale și al proiectelor europene
Menținerea și extinderea participării active în organizațiile internaționale de profil: AEOM, NEMO, EURHO, ICOM, AMALR, RNMR.
Depunerea a cel puțin 3 candidaturi pentru proiecte cu finanțare europeană coordonate de MET în perioada 2026–2029 (Erasmus+, Creative Europe, Horizon Europe, INP).
Implementarea integrală și la termen a proiectelor europene în derulare: ICARE (2025–2028), granturile INP (2024–2027).
Organizarea unei conferințe internaționale la Cluj în perioada 2027–2029, în cadrul AEOM sau NEMO, valorificând experiența organizării EURHO 2023.
Extinderea consorțiului Erasmus+ după 2027 cu noi instituții partenere, cu accent pe muzee din Europa Centrală, de Est și Balcani.
În domeniul educației muzeale și al incluziunii
Structurarea ofertei educaționale într-un catalog anual, publicat și promovat activ în rândul școlilor, universităților și publicului larg.
Formalizarea parteneriatului cu ISJ Cluj printr-un acord-cadru multianual, cu un program structurat de vizite și activități pentru minimum 50 de școli/an.
Implementarea integrală a metodologiilor incluzive dezvoltate prin proiectele PILLOT (2023–2025) și ICARE (2025–2028) în practica curentă a instituției.
Extinderea ofertei pentru seniori ca purtători activi de cultură — nu doar ca beneficiari — prin programe de colectare a mărturiilor orale și de valorificare a memoriei comunitare.
Consolidarea programelor dedicate comunităților etnice din Transilvania, cu implicarea acestora ca parteneri activi în elaborarea și prezentarea expozițiilor și evenimentelor.
În domeniul comunicării și al vizibilității instituționale
Elaborarea și implementarea unei strategii de conținut digital planificat, cu materiale specifice fiecărei categorii de public.
Continuarea publicării Anuarului MET și a revistei Muzeul Deschis, accesibile online, cu indexare în baze de date internaționale.
Obiectivele specifice de mai sus completează și detaliază indicatorii cantitativi din tabelele A–J. Ele reprezintă angajamente calitative ale managementului, care nu se pretează la cuantificare directă, dar care contribuie la realizarea indicatorilor cantitativi asumați.

E.4. Strategia culturală pentru întreaga perioadă de management
Strategia culturală a Muzeului Etnografic al Transilvaniei pentru perioada 2026–2029 este centrată pe promovarea conștientizării, înțelegerii și respectului cultural, subliniind bogăția și diversitatea culturală a Transilvaniei. Ea continuă direcțiile stabilite în mandatul precedent, pe care le actualizează în lumina realităților instituționale din 2026: un laborator de restaurare cu dotare îmbunătățită, o rețea internațională consolidată, proiecte europene active și — cel mai important — un Parc Etnografic în curs de extindere prin proiectul Revitalizarea zonei Parcului Etnografic Național ”Romulus Vuia” – Pădurea Hoia din Cluj-Napoca (2025–2029).
Strategia culturală include mai multe dimensiuni: dezvoltarea și punerea în valoare a colecțiilor, programarea expozițională, implicarea comunităților, interpretarea și educația, sustenabilitatea și accesibilitatea, relațiile internaționale și baza materială. Acestea nu sunt domenii separate, ci componente ale unui organism instituțional integrat, în care deciziile dintr-un domeniu au consecințe în toate celelalte.
Axele strategice ale perioadei 2026–2029
Patrimoniul deschis — transformarea patrimoniului MET într-o resursă culturală activă. Digitalizarea colecțiilor, clasarea în categoriile Tezaur și Fond, cercetările de teren și restaurarea sistematică sunt instrumentele prin care patrimoniul devine accesibil cercetătorilor, publicului larg și mediului digital internațional. Această axă răspunde deopotrivă nevoilor instituționale și tendințelor europene în domeniul accesului la patrimoniu.
Muzeul viu — muzeul ca organism activ care conservă cultură, dar o și produce. Parcul Etnografic cu meșteșugari care reprezintă o prezență constantă, programele educaționale care implică publicul ca participant activ, comunitățile etnice implicate ca purtători de cultură, expozițiile participative și interactive — toate acestea fac din MET un muzeu în care se întâmplă ceva în permanență. Proiectul Revitalizarea zonei Parcului Etnografic Național ”Romulus Vuia” – Pădurea Hoia din Cluj-Napoca, prin extinderea suprafeței valorificabile a Parcului Etnografic, va amplifica această dimensiune pe măsura implementării sale.
Incluziunea ca standard instituțional. Experiența proiectelor Erasmus+ (PILLOT 2023–2025, ICARE 2025–2028) a demonstrat că incluziunea transformă calitativ întreaga activitate a instituției, nu doar programele dedicate. În perioada 2026–2029, metodologiile dezvoltate prin aceste proiecte vor fi integrate în practica curentă: accesibilitate fizică și digitală, programe pentru minorități etnice, pentru persoane cu dizabilități, pentru seniori ca purtători de cultură, pentru migranți și refugiați.
Parteneriat și rețele internaționale — rețeaua de relații construită în perioada 2020–2026 (AEOM, EURHO, NEMO, parteneri Erasmus+ din 10+ țări, UBB, ISJ Cluj) reprezintă un capital instituțional real. Valorificarea sa sistematică — prin proiecte comune, schimburi de experiență, expoziții itinerate, conferințe internaționale — este o prioritate a perioadei 2026–2029.
Sustenabilitatea și accesibilitatea ca principii transversale — asigurarea sustenabilității și accesibilității în toate activitățile și programele MET rămâne o prioritate. Aceasta înseamnă atât reducerea impactului asupra mediului (în special în Parcul Etnografic, unde construcțiile tradiționale din lemn necesită intervenții periodice), cât și realizarea activităților și proiectelor într-o manieră accesibilă celor mai diverse categorii de public.
Domeniile strategice de intervenție și obiectivele perioadei 2026–2029 
	Domeniu strategic
	Probleme/nevoi identificate 2023–2026
	Obiective 2026–2029

	Management general și organizare
	Volumul crescut de activitate (110.000+ vizitatori/an, 5 proiecte europene active) solicită structura organizatorică actuală; coordonarea transversală a programelor necesită clarificare
	Actualizarea ROF pentru a reflecta noile direcții și evoluții; formalizarea coordonării proiectelor europene; menținerea și îmbunătățirea sistemului SCIM; gradul de îndeplinire a recomandărilor auditorilor: 100%

	Resurse umane
	Decalaj între volumul de activitate și numărul de posturi; dificultăți în motivarea și retenția personalului specializat în condițiile legislației salariale actuale
	Formare profesională continuă prin utilizarea surselor disponibile, inclusiv mobilități Erasmus+; atestarea de noi specialiști în patrimoniu mobil; voluntariat și stagii universitare structurate

	Colecții și patrimoniu cultural
	Depozite la capacitate maximă; nevoia de accelerare a clasării; potențial de digitalizare insuficient valorificat; costurile de întreținere a obiectivelor din Parcul Etnografic în creștere
	Minimum 200 de bunuri clasate Tezaur/Fond în 2026–2029; minimum 500 de piese digitalizate 3D; soluții avansate de monitorizare pentru obiectivele din Parcul Etnografic; continuarea grantului INP 2024–2027 și depunerea de noi aplicații; identificarea de soluții pentru dotarea și extinderea spațiilor de depozitare.

	Cercetare etnografică
	Nevoia de actualizare a metodologiei de cercetare a patrimoniului etnografic recent, rural și urban; valorificarea insuficientă a rezultatelor cercetării în publicații internaționale
	Minimum 5 cercetări de teren/an; publicarea rezultatelor în Anuarul MET și în publicații internaționale indexate; colaborare cu UBB pentru cercetare aplicată; propunere dosar UNESCO patrimoniu imaterial

	Expoziții și programe culturale
	Spațiu expozițional la sediul central la capacitate maximă; nevoia de diversificare a ofertei și de atragere a unor noi segmente de public
	Minimum 10 expoziții temporare/an la Reduta și Galeria Cellarium; minimum 2 expoziții itinerate naționale/an; programe pentru spațiile dezvoltate în cadrul proiectului CJ Cluj din Parcul Etnografic; program patrimoniu imaterial transilvănean

	Implicarea comunităților
	Potențial nevalorificat integral al comunităților etnice ca parteneri activi; nevoia de programe specifice pentru seniori ca purtători de cultură
	Programe dedicate comunităților armeană, maghiară, germană, evreiască, ucraineană, romă; program seniori ca purtători de cultură; parteneriat-cadru ISJ Cluj (minimum 50 de școli/an); tabăra etnografică de vară

	Interpretare și educație
	Creștere rapidă a activităților educaționale (x4,4 în 2023–2025) care necesită structurare și susținere cu resurse dedicate
	Minimum 100 de activități educaționale/an; Școala de patrimoniu MET (3 niveluri: preșcolar, școlar, adult); implementarea integrală a ICARE (2025–2028); informare multilingvă îmbunătățită la ambele secții

	Accesibilitate și incluziune
	Metodologii incluzive dezvoltate prin proiecte europene, insuficient integrate în practica curentă; nevoia de extindere a expozițiilor tactile și a programelor pentru persoane cu dizabilități
	Integrarea metodologiilor ICARE și PILLOT în practica instituțională curentă; extinderea expozițiilor tactile; accesibilizarea treptată a Parcului Etnografic (inclusiv în noile zone Hoia); informare digitală accesibilă

	Relații internaționale și proiecte europene
	Portofoliu de proiecte europene în creștere, care necesită o structură de coordonare mai clară; oportunități noi în ciclul de finanțare 2021–2027 (Creative Europe, Horizon Europe)
	Minimum 2 noi proiecte coordonate de MET în 2026–2029; explorare proiecte Creative Europe și Horizon (cu parteneriat UBB sau variante) pentru patrimoniu; conferință internațională la Cluj în 2027–2028; participare activă în AEOM, NEMO, EURHO, ICOM

	Comunicare și vizibilitate
	Comunicarea s-a bazat preponderent pe relația cu presa și pe reacția la evenimente; potențial nevalorificat al comunicării planificate și al prezenței digitale
	Platformă de patrimoniu digital (colecții online, tururi virtuale); strategie de conținut digital planificat; canal YouTube; continuarea Anuarului MET și a revistei Muzeul Deschis cu variante digitale accesibile și distribuție tipărită; participare la manifestări internaționale de patrimoniu

	Baza materială și infrastructură
	Gradele de ocupare ridicate la ambele secții; depozite la capacitate maximă; costuri de întreținere în creștere la Parcul Etnografic
	Reamenajarea curții interioare Reduta; înlocuirea împrejmuirii Parcului (identificare soluții de finanțare); monitorizare climatică digitală; identificare soluții pentru extinderea spațiilor de depozitare; dotări actualizate pentru spațiile de depozitare existente.

	Sustenabilitate financiară
	Dependență ridicată de subvenția CJ Cluj; grad de acoperire din venituri proprii sub potențial (16,86% în 2025)
	Creșterea continuă a nivelului de acoperire din venituri proprii până în 2029; consolidarea portofoliului de finanțări nerambursabile (țintă: 500-600 mii lei/an în 2027–2028); negocierea anuală a creșterii subvenției pe baza indicatorilor de performanță


Matricea domeniilor strategice va fi revizuită anual în procesul elaborării planului de activități, în funcție de evoluția indicatorilor de performanță, de contextul legislativ și de oportunitățile de finanțare apărute.

Considerente cheie ale strategiei culturale
Dezvoltarea colecțiilor: elaborarea unui plan de colectare care să identifice tipurile de obiecte/obiective prioritare pentru achiziție sau donație, cu criterii clare de selecție. Accentul va fi pus pe tradițiile și practicile culturale din comunitățile insuficient reprezentate în colecțiile actuale și pe bunurile culturale asociate patrimoniului imaterial. Politica de achiziții va fi corelată permanent cu capacitatea depozitelor.
Expoziții și programe: dezvoltarea unei game variate de expoziții și programe care să reflecte misiunea muzeului și să implice vizitatorii în experiențe interactive și imersive. Expozițiile temporare de scurtă durată (2–6 săptămâni) vor rămâne strategia principală pentru valorificarea spațiului expozițional limitat de la sediul central, în timp ce Parcul Etnografic — în extindere — va permite programe de lungă durată și activități sezoniere.
Implicarea comunităților: implicarea activă a comunităților din regiune, prin parteneriate care promovează conștientizarea și înțelegerea culturală. Comunitățile etnice din Transilvania — armeani, maghiari, germani, evrei, romi, ucraineni și altele — sunt invitate să contribuie la expoziții și programe, în calitate de parteneri activi și deținători de patrimoniu imaterial. 
Interpretare și educație: extinderea serviciilor de interpretare culturală și educație muzeală pentru a ajuta vizitatorii să înțeleagă semnificația bunurilor expuse și să dezvolte înțelegerea interculturală. Furnizarea de informații multilingve, tururi tematice, demonstrații de meșteșuguri, ateliere practice și resurse educaționale digitale. Parteneriatul cu ISJ Cluj și cu UBB asigură ancorarea programelor educaționale în curricula școlară și universitară.
Sustenabilitate și accesibilitate: asigurarea sustenabilității și accesibilității în toate activitățile și programele MET. Sustenabilitatea financiară: diversificarea surselor de finanțare), sustenabilitate patrimonială: creșeterea rolului conservării preventive, reducerea necesității restaurării reactive; sustenabilitate de mediu: educerea impactului intervențiilor în Parcul Etnografic, creșterea ponderii energiei din surse regenerabile și promovarea practicilor prietenoase cu mediul. Accesibilitate: eliminarea sau reducerea barierelor fizice, cognitive, lingvistice și economice în calea publicului. 

E.5. Strategia și planul de marketing
Analiza poziționării actuale
Perioada 2023–2026 a adus o schimbare calitativă în comunicarea MET: rebranding grafic, site reconstruit, creștere de la 333 la 909 apariții media pe an. Această creștere s-a bazat în principal pe relația cu presa și pe prezența în social media. Strategia pentru 2026–2029 propune trecerea la comunicarea planificată, cu conținut produs sistematic și distribuit pe canale specifice fiecărui public.

Publicurile țintă și mesajele cheie
	Public țintă
	Mesaj cheie
	Canal principal

	Adulți 25–55 ani
	MET — spațiu pentru evenimente culturale premium
	Social media, PR, events

	Familii cu copii
	Locul unde copiii învață altfel
	Facebook, Google, școli

	Turiști
	Transilvania autentică, într-un singur loc
	TripAdvisor, Google Maps, CNIPT

	Elevi și studenți
	Muzeul ca spațiu de cunoaștere
	Parteneriate ISJ, UBB

	Seniori
	Memoria ta, în muzeu 
	Evenimente dedicate, parteneriate

	Persoane cu dizabilități
	Muzeul accesibil pentru tine
	ONG-uri, proiecte Erasmus+

	Cercetători
	Cel mai bogat patrimoniu etnografic regional
	Publicații, conferințe, rețele profesionale



Plan de marketing 2026–2029
Prezență digitală: platformă de patrimoniu digital (colecții online, tururi virtuale), strategie de conținut pe social media (minimum 2 publicații/săptămână), optimizare SEO, producții video pentru YouTube și platformele sociale.
Relații cu media: conferințe de presă dedicate evenimentelor și momentelor semnificative, comunicate sistematice pentru evenimentele majore, relații personalizate cu jurnaliștii culturali locali și naționali.
Turism cultural: dezvoltarea ofertei turistice în colaborare cu CNIPT Cluj și agențiile de turism, semnalizare multilingvă îmbunătățită, prezență activă pe platformele internaționale.
Fidelizare: propunerea introducerii unui program de fidelitate pentru vizitatorii frecvenți, club al donatorilor, newsletter periodic, eveniment anual dedicat comunității de susținători.
Vizibilitate internațională: participare la evenimente internaționale de patrimoniu, publicarea rezultatelor proiectelor Erasmus+ pe platformele europene, prezență activă în rețelele AEOM, NEMO, EURHO.

E.6. Programe propuse pentru întreaga perioadă de management
Programul minimal pentru 2026–2029 este structurat pe 8 programe, organizate pe 3 direcții strategice. Fiecare program continuă activitățile din mandatul anterior și adaugă accente specifice perioadei. Detaliile privind proiectele pe fiecare perioadă bugetară și bugetele aferente sunt prezentate în secțiunea F.3.

  Direcția 1 — Patrimoniu
Grupează nucleul misiunii muzeale: cercetarea, evidența și conservarea-restaurarea patrimoniului. Cele trei programe se susțin reciproc și sunt planificate integrat, cu accent pe cercetarea patrimoniului recent, accelerarea clasării și valorificarea capacității tehnice a laboratorului de restaurare.
Programul 1 — Cercetare etnografică și dezvoltarea patrimoniului
Programul fundamentează științific întreaga activitate a instituției. Cercetările de teren, documentarea etnografică și participarea la manifestările științifice de profil asigură baza de cunoaștere necesară pentru constituirea, expunerea și interpretarea colecțiilor.
Cercetarea colecțiilor și documentarea obiectivelor din Parcul Etnografic
Cercetare de teren în etnografie socială, rurală și urbană — minimum 5 campanii/an
Cercetarea patrimoniului cultural imaterial transilvănean
Inițierea unui dosar UNESCO pentru un element de patrimoniu imaterial, în parteneriat cu CNSPCI
Organizarea de conferințe și simpozioane de specialitate; participare la manifestări științifice naționale și internaționale
Publicarea rezultatelor în Anuarul MET și în reviste de specialitate indexate internațional
Programul 2 — Evidența, clasarea și gestionarea patrimoniului muzeal
Programul asigură fundamentul legal și documentar al activității muzeale. Obiectivul central al perioadei este accelerarea clasării în categoriile Tezaur și Fond și implementarea unui sistem informatizat de gestiune a depozitelor.
Evidența patrimoniului cultural — bunuri mobile, negative foto, diapozitive: 100% din piesele intrate
Evidența topografică și tipologică a patrimoniului cultural
Clasarea patrimoniului cultural — minimum 40 dosare înaintate/an (țintă: 200 de bunuri clasate în 2026–2029)
Digitizarea imaginilor din negativoteca MET — minimum 200 imagini/an
Implementarea unui sistem informatizat de gestiune a depozitelor de patrimoniu mobil
Programul 3 — Conservarea și restaurarea patrimoniului
Programul cu cea mai mare alocare bugetară, reflectând prioritatea conservării ca misiune fundamentală. Laboratorul autorizat, cu cei 10 specialiști atestați MC și instalația de tratare în mediu anoxic (2025), asigură capacitatea internă de intervenție. Grantul INP în derulare (2024–2027, 2.051.459 lei) finanțează restaurarea monumentelor din Parcul Etnografic.
Conservarea preventivă și activă a patrimoniului din Parcul Etnografic: obiective, anexe, reacoperiri cu șindrilă, paie, stuf
Monitorizarea climatică digitală a obiectivelor prioritare: bisericile Cizer și Petrindu, construcții lemn
Conservarea patrimoniului din spațiile de depozitare — 100% piese nou intrate conservate preventiv
Restaurare patrimoniu mobil: pictură șevalet, tempera, lemn pictat, ceramică, metale, textile, piele — minimum 60 piese restaurate/an
Continuarea grantului INP 2024–2027 și depunerea de noi aplicații pentru obiectivele neacoperite
Valorificarea instalației de tratare în mediu anoxic pentru patrimoniul vulnerabil.

  Direcția 2 — Valorificare și public
Grupează programele prin care patrimoniul ajunge la public: expozițiile și valorificarea patrimoniului, educația și pedagogia, accesibilizarea și incluziunea. Proiectul Hoia (2025–2029) va fi catalizatorul principal al acestei direcții, prin inaugurările parțiale ale noilor zone din Parcul Etnografic.
Programul 4 — Activități expoziționale și valorificarea patrimoniului
Expoziții temporare la sediul central (Reduta) și în Galeria Cellarium — minimum 8/an
Expoziții în Parcul Etnografic, inclusiv în noile zone Hoia pe măsura inaugurărilor parțiale (estimat 2027–2028)
Expoziții itinerate — minimum 3 naționale/an și 1 internațională/an
Întreținerea și reorganizarea expozițiilor permanente, cu actualizări tematice și îmbunătățiri ale elementelor de muzeotehnică
Programul 5 — Educație muzeală, pedagogie și promovarea patrimoniului imaterial
Programul cu cea mai spectaculoasă creștere din mandatul anterior — de la 18 activități în semestrul II 2023 la 80 în 2025. Perioada 2026–2029 vizează structurarea și consolidarea acestei creșteri.
Festivaluri și ateliere educaționale — minimum 60 activități/an (țintă 100 până în 2029)
Tradiții și valori istorice ale comunității locale — programe pentru elevi și studenți
Promovarea principiilor sustenabilității în context etnografic
Educația adulților în cadrul acreditării Erasmus+ (2022–2027)
Tabăra etnografică de vară — 1 ediție/an
Parteneriat-cadru cu ISJ Cluj — minimum 50 de școli/an; colaborare cu UBB și alte universități clujene
Promovarea meșteșugurilor tradiționale, a creatorilor populari și a alimentației tradiționale, în parteneriat cu CJCPCT, AMPC și Breasla Meșteșugarilor din Transilvania
Activări comunitare de patrimoniu imaterial: târguri, demonstrații de meșteșuguri, programe de transmitere a tradițiilor
Arhivare digitală a patrimoniului imaterial: înregistrări audio-video ale purtătorilor de tradiție
Programul 6 — Accesibilizare și incluziune socială
Program cu impact social direct, susținut prin proiectele Erasmus+ PILLOT (2023–2025) și ICARE (2025–2028). Accentul perioadei este pe integrarea metodologiilor incluzive în practica curentă, astfel încât incluziunea să devină standard de funcționare.
Dezvoltarea și actualizarea expoziției permanente tactile pentru persoane cu deficiențe de vedere
Expoziții temporare tactile și programe incluzive pentru persoanele cu deficiențe senzoriale
Implementarea integrală a proiectului ICARE — Erasmus+ (2025–2028, 101.270 EUR): transformarea participanților din consumatori în producători de conținut cultural
Programe pentru persoane expuse altor factori de risc: migranți, refugiați, persoane din categorii sociale vulnerabile
Programe pentru comunitățile etnice istorice: armeni, maghiari, germani, romi, ucraineni, evrei
Extinderea programelor pentru seniori ca purtători activi de cultură, în parteneriat cu centre de zi și cămine din județ.

  Direcția 3 — Comunicare, parteneriate și dezvoltare instituțională
Grupează programele care asigură vizibilitatea instituțională și capacitatea de dezvoltare. Proiectele europene aduc resurse și rețele; comunicarea le face vizibile și valorifică impactul. Perioada 2026–2029 marchează maturizarea ambelor componente.
Programul 7 — Proiecte cu finanțare nerambursabilă și parteneriate internaționale
Program nou în arhitectura programului minimal, care formalizează o activitate devenită structurală. Portofoliul de finanțări nerambursabile — Erasmus+, INP, viitor Creative Europe sau Horizon Europe — reprezintă o componentă stabilă a bugetului instituțional, care necesită coordonare dedicată.
Implementarea proiectului ICARE — Erasmus+ (2025–2028, 101.270 EUR)
Continuarea implementării granturilor INP (2024–2027, 2.051.459 lei + 225.000 lei Vivanții: Anotimpurile)
Minimum 2 noi proiecte coordonate de MET în perioada 2026–2029 (Erasmus+, Creative Europe sau Horizon Europe)
Organizarea unei conferințe internaționale de etnografie și muzeologie la Cluj, în parteneriat cu UBB și instituții din rețelele AEOM și EURHO, cu tematică dedicată patrimoniului etnografic în aer liber și muzeologiei incluzive
Participare activă în rețelele AEOM, NEMO, EURHO, ICOM, RNMR, AMALR
Extinderea consorțiului Erasmus+ după 2027 cu noi instituții partenere din Europa 
Programul 8 — Comunicare, marketing și publicații
Programul asigură vizibilitatea instituțională. Creșterea de la 333 la 909 apariții media în 2023–2025 a demonstrat potențialul; perioada 2026–2029 vizează trecerea de la comunicarea reactivă la cea planificată, cu conținut digital produs sistematic.
Lansarea și dezvoltarea platformei de patrimoniu digital: colecții online, tururi virtuale ale Parcului Etnografic, bază de date accesibilă cercetătorilor
Strategie de conținut digital planificat — minimum 2 publicații/săptămână pe rețelele sociale, cu conținut specific fiecărei categorii de public
Anuarul MET și revista Muzeul Deschis cu variante digitale accesibile și distribuție tipărită, cu indexare în baze de date internaționale
Participare la minimum 2 manifestări internaționale dedicate patrimoniului (conferințe, simpozioane, târguri)
Actualizarea și securizarea infrastructurii IT și a site-ului instituțional
Descrierea detaliată a proiectelor pe fiecare perioadă bugetară, cu bugetele aferente din subvenția alocată autoritate și perspectivele legate de finanțări nerambursabile, este prezentată în secțiunea F.3 — Programul minimal estimat.

E.7. Proiectele din cadrul programelor
Proiectele enumerate mai jos reprezintă principalele activități și inițiative planificate în cadrul fiecăruia dintre cele 8 programe ale programului minimal. Lista nu este exhaustivă — pe durata mandatului pot apărea proiecte noi generate de oportunități de finanțare sau de parteneriate neprevăzute la momentul elaborării prezentului proiect.
Programul 1 — Cercetare etnografică și dezvoltarea patrimoniului
Cercetări de teren și documentare referitoare la patrimoniul cultural material și imaterial din zonele etnografice ale Transilvaniei, Maramureșului, Țării Crișurilor și Banatului. Cercetarea arhitecturii populare și a tehnicilor tradiționale de construcție, cu accent pe tipurile de gospodării insuficient reprezentate în Parcul Etnografic. Cercetări de etnografie socială, rurală și urbană, inclusiv documentarea patrimoniului etnografic recent. Cercetări comparate de etnomuzicologie și etnocoreologie. Identificarea și achiziționarea de obiective muzeale în vederea extinderii Parcului Etnografic prin proiectul Hoia. Cercetarea comunităților montane cu posibile conexiuni transilvănene din țările învecinate. Identificarea și achiziționarea de colecții sau bunuri culturale cu valoare etnografică și documentară ridicată. Organizarea de conferințe și simpozioane de specialitate la sediul MET. Participarea personalului de specialitate la manifestări științifice naționale și internaționale. Inițierea dosarului UNESCO pentru un element de patrimoniu imaterial transilvănean, în parteneriat cu CNSPCI.
Programul 2 — Evidența, clasarea și gestionarea patrimoniului muzeal
Evidența patrimoniului cultural — bunuri culturale mobile, negative foto, diapozitive: înregistrarea a 100% din piesele intrate. Digitizarea fondului documentar, a negativotecii și a diapozitivotecii — minimum 200 imagini/an. Digitizarea bunurilor de patrimoniu clasate. Completarea evidenței topografice și tipologice a patrimoniului cultural. Realizarea unei norme anuale de minimum 40 de dosare de clasare înaintate Ministerului Culturii. Realizarea inventarelor pe gestiuni (ceramică, textile, negative, diapozitive, mobilier). Implementarea unui sistem informatizat de gestiune a depozitelor de patrimoniu mobil. Reevaluarea patrimoniului cultural pe baza metodologiei elaborate.
Programul 3 — Conservarea și restaurarea patrimoniului
Conservarea preventivă și activă a patrimoniului din Parcul Etnografic: reparații obiective și anexe, reacoperiri cu șindrilă, paie, stuf. Monitorizarea stării de conservare a bisericilor Cizer și Petrindu și a construcțiilor din lemn. Monitorizarea climatică digitală a obiectivelor prioritare. Conservarea patrimoniului din spațiile de depozitare. Restaurarea patrimoniului mobil: pictură șevalet, tempera, lemn pictat, ceramică, metale, textile, piele — minimum 60 de piese restaurate anual. Implementarea și raportarea grantului INP 2024–2027 (2.051.459 lei) pentru restaurarea monumentelor etnografice din Parcul Etnografic. Valorificarea instalației de tratare în mediu anoxic pentru patrimoniul vulnerabil. Extinderea dotărilor Laboratorului de Conservare-Restaurare în vederea creșterii performanțelor specialiștilor.
Programul 4 — Activități expoziționale și valorificarea patrimoniului
Expoziții temporare la sediul central (Reduta) și în Galeria Cellarium — minimum 10/an, cu durate variabile (2–6 săptămâni). Expoziții în Parcul Etnografic, inclusiv în noile zone inaugurate prin proiectul Hoia. Expoziții itinerante naționale și internaționale. Întreținerea și reorganizarea expozițiilor permanente, cu actualizări tematice și îmbunătățiri ale elementelor de muzeotehnică. Expoziții anuale în parteneriat: Etnologia Galactica — Asociația Brickenburg; Festivalul Curtea Armenească și Ziua Culturii Armene — în parteneriat cu Uniunea Armenilor din România și Ambasada Armeniei; Ziua culturii japoneze; expoziții în colaborare cu ambasade și centre culturale. Expoziții inovatoare cu tematică de actualitate.
Programul 5 — Educație muzeală, pedagogie și promovarea patrimoniului imaterial
Festivaluri și ateliere educaționale adresate diferitelor categorii de vârstă — minimum 40 activități/an. Programe dedicate tradițiilor și valorilor istorice ale comunității locale. Promovarea principiilor sustenabilității în context etnografic. Programe de educația adulților în cadrul acreditării Erasmus+ (2022–2027). Tabăra etnografică de vară — 1 ediție anuală. Parteneriate educaționale cu școli din județul Cluj — minimum 10 școli/an. Parteneriate cu UBB și alte universități clujene. Promovarea meșteșugurilor tradiționale, a creatorilor populari și a alimentației tradiționale, în parteneriat cu CJCPCT, Asociația Meșterilor Populari Clujeni, Breasla Meșteșugarilor din Transilvania, alte organizații specializate. Activări comunitare de patrimoniu imaterial: târguri, demonstrații de meșteșuguri, transmiterea tradițiilor. Arhivare digitală a patrimoniului imaterial: înregistrări audio-video ale purtătorilor de tradiție. Asigurarea prezenței meșterilor populari la evenimentele majore din Parcul Etnografic.
Programul 6 — Accesibilizare și incluziune socială
Expoziția permanentă tactilă pentru persoane cu deficiențe de vedere — actualizare și extindere continuă. Expoziții temporare tactile. Teatru senzorial — din resurse proprii și în parteneriat. Implementarea integrală a proiectului ICARE — Erasmus+ (2025–2028, 101.270 EUR): programe prin care participanții — inclusiv migranți și refugiați — devin producători de conținut cultural. Continuarea și dezvoltarea parteneriatelor europene și naționale în domeniul incluziunii. Programe adresate comunităților etnice istorice: armeni, maghiari, germani, romi, ucraineni, evrei. Programe pentru seniori ca purtători activi de cultură, în parteneriat cu centre de zi și cămine din județ. Programe pentru persoane din categorii sociale vulnerabile. Îmbunătățirea accesibilității Parcului Etnografic, inclusiv pentru zonele integrate în proiectul de dezvoltare aflat în derulare sub egida CJ Cluj.
Programul 7 — Proiecte cu finanțare nerambursabilă și parteneriate internaționale
Implementarea proiectului ICARE — Erasmus+ (2025–2028, 101.270 EUR). Implementarea granturilor INP în derulare: Reabilitarea monumentelor etnografice din Parcul Etnografic (2024–2027, 2.051.459 lei) și Vivanții: Anotimpurile (2024–2026, 225.000 lei). Depunerea a minimum 2 noi candidaturi pentru proiecte coordonate de MET în perioada 2026–2029 (Erasmus+, Creative Europe sau Horizon Europe). Organizarea unei conferințe internaționale de etnografie și muzeologie la Cluj, în parteneriat cu UBB și cu instituții din rețelele AEOM și EURHO, dedicată patrimoniului etnografic în aer liber și muzeologiei incluzive. Participare activă în rețelele AEOM, NEMO, EURHO, ICOM, RNMR, AMALR. Extinderea consorțiului Erasmus+ după 2027 cu noi parteneri din Europa. Depunerea de noi aplicații INP pentru obiectivele din Parcul Etnografic neacoperite de finanțarea actuală.
Programul 8 — Comunicare, marketing și publicații
Actualizarea, securizarea și dezvoltarea site-ului instituțional www.muzeul-etnografic.ro. Extinderea activității pe platformele de socializare — strategie de conținut planificat, minimum 2 publicații/săptămână. Realizarea de producții video pentru YouTube și platformele sociale. Lansarea platformei de patrimoniu digital cu colecții online și tururi virtuale ale Parcului Etnografic. Activități de promovare a manifestărilor culturale și de relații cu media. Participarea la târguri internaționale de patrimoniu. Anuarul Muzeului Etnografic al Transilvaniei — publicație anuală de specialitate, cu deschidere spre teme de actualitate. Muzeul Deschis — revistă de muzeologie incluzivă și inovativă, în acces deschis (open access), cu indexare în baze de date internaționale. Realizarea de materiale de promovare, cataloage de colecție și ghiduri de vizitare. Publicații dedicate memoriei comunităților și diversității culturale transilvănene. Eficientizarea activității punctelor expoziționale cu vânzare și diversificarea ofertei de produse culturale.
Proiectele enumerate vor fi detaliate anual în planul de activități al instituției și pot fi completate cu inițiative noi, în funcție de oportunitățile de finanțare apărute și de evoluția contextului cultural și instituțional.

E.8. Alte evenimente și activități specifice planificate
Secțiunea cuprinde evenimentele de calendar instituțional și programele de colaborare artistică și comunitară care completează activitatea muzeală curentă, valorificând potențialul specific al celor două sedii ale MET.

Evenimente de calendar instituțional
Noaptea Muzeelor (mai) — eveniment național, cu program special. Țintă: minimum 4.000 de participanți/ediție.
Zilele Patrimoniului European (septembrie) — activități gratuite, cu deschiderea spațiilor altfel inaccesibile publicului.
Evenimente muzicale și artistice la Palatul Reduta
Palatul Reduta are o istorie muzicală și culturală de excepție în viața Clujului — sala sa a găzduit, de-a lungul deceniilor, concerte, spectacole și evenimente artistice de referință. MET va continua și va dezvolta această tradiție prin programe de colaborare cu instituțiile artistice ale orașului, valorificând spațiul Redutei ca loc de întâlnire între patrimoniul etnografic și arta vie.
Recitaluri și concerte de muzică clasică și populară în sala Reduta — în parteneriat cu Filarmonica de Stat Transilvania, Opera Națională Română, Opera Maghiară de Stat, UBB, Academia de Muzică, instituțiile preuniversitare de profil, artiști independenți din Cluj-Napoca și din țară
Colaborări cu Teatrul Național și cu Teatrul Maghiar de Stat pentru spectacole și lecturi publice cu tematică legată de patrimoniul cultural transilvănean
Întâlniri culturale cu medicii clujeni, în parteneriat cu UMF, în cadrul Galelor Medicină-Artă-Cultură. 
Concerte de muzică tradițională și etnomuzicologie — recitaluri de muzică populară autentică, prezentări de instrumente tradiționale, colaborări cu ansambluri folclorice
Evenimente dedicate artiștilor și creatorilor în Galeria Cellarium — spațiu expozițional cu potential de valorificare pentru evenimente artistice de dimensiuni medii

Evenimente în Parcul Etnografic Național Romulus Vuia
Parcul Etnografic oferă un cadru natural și patrimonial unic pentru evenimente în aer liber, de la manifestări de amploare până la activități comunitare de proximitate. Capacitatea sa de a primi publicul în spațiu deschis și importanța istorică și culturală a obiectivelor expuse îl fac un spațiu ideal pentru evenimente care pun în valoare patrimoniul viu.
Evenimente de amploare — festivaluri tematice, manifestări culturale cu participare regională și națională, în parteneriat cu instituții culturale, organizații profesionale și autorități locale. Parcul poate găzdui evenimente cu mii de participanți, cu condiția gestionării adecvate a fluxurilor și respectării stricte a normelor de protecție a patrimoniului.
Evenimente mijlocii — ateliere de meșteșuguri, demonstrații de tehnici tradiționale, serbări comunitare, activități dedicate comunităților etnice și confesionale, în parteneriat cu asociații și organizații ale minorităților din Transilvania
Evenimente mici și de proximitate — activități regulate adresate publicului local: plimbări tematice ghidate, întâlniri cu meșteri și purtători de tradiție, activități pentru familii și copii 
Colaborări cu festivalurile internaționale din Cluj-Napoca — TIFF, Untold și alte manifestări care caută spații cu identitate culturală puternică; Parcul Etnografic găzduiește activități complementare sau satelit ale acestor festivaluri, cu condiția respectării stricte a normelor de protecție a patrimoniului
Proiecte sociale în parteneriat cu organizații caritabile și ONG-uri — activități organizate în spațiile Parcului Etnografic în beneficiul categoriilor vulnerabile
Calendarul detaliat al evenimentelor va fi elaborat anual în cadrul planului de activități, în funcție de oportunitățile de parteneriat și de disponibilitatea spațiilor.

F. PREVIZIONAREA EVOLUŢIEI ECONOMICO-FINANCIARE A INSTITUŢIEI PUBLICE DE CULTURĂ, CU O ESTIMARE A RESURSELOR FINANCIARE CE AR TREBUI ALOCATE DE CĂTRE AUTORITATE, PRECUM ŞI A VENITURILOR INSTITUŢIEI CE POT FI ATRASE DIN ALTE SURSE  
1. Proiectul de buget de venituri şi cheltuieli pe perioada managementului
	Nr.
crt
	Categorii
	01.07.2026-31.12.2026
	Anul 2027
	Anul 2028
	01.01.2029-30.06.2029

	1
	2
	3
	4
	5
	6

	1.
	TOTAL VENITURI
din care
1.a. venituri proprii,
din care
1.a.1. venituri din activitatea de bază
1.a.2. surse atrase
1.a.3. alte venituri proprii
1.b. subvenţii/alocaţii
1.c. alte venituri
	4588,07

946,69

170

746,25
30,44
3641,38

	8577,44

900,20

350,20

500
50
7677,24

	8556,97

899,18

349,18

500
50
7657,79

	4276,67

454,26

174,26

250
30
3822,42


	2.
	TOTAL CHELTUIELI
din care  
 2.a. Cheltuieli de personal,
din care,
 2.a.1. Cheltuieli cu salariile
 2.a.2. Alte cheltuieli de personal  
2.b. Cheltuieli cu bunuri și servicii,  
 din care
 2.b.1. Cheltuieli pentru proiecte      
 2.b.2. Cheltuieli cu colaboratorii
 2.b.3.Cheltuieli pentru reparaţii curente      
  2.b.4. Cheltuieli de întreţinere    
  2.b.5. Alte cheltuieli cu bunuri și servicii  
2.c. Cheltuieli de capital                                      
	4923,80

2641,38

2586,38
55

1776,28



141,28
-

682,25

931,25
21,50

506,14
	8577,44

5441,24

5327,94
113,30

1536,20



100
-

600

1441,20
45

1000
	8556,97

5425,39

5312,42
112,97

1531,58



100
-

593

1441,58
47

1000
	4276.67

2707.41

2651,03
56,38

819,26



50
-

245

720,76
23,50

500




1. Numărul estimat al beneficiarilor pentru perioada managementului: 
1. La sediu
1. În afara sediului
2. Numărul estimat al beneficiarilor pentru perioada managementului:
	Nr. crt
	Beneficiari
	2026 (01.07.2026-31.12.2026)
	2027
	2028
	2029 (01.01.2029-30.06.2029) 

	2.1
	La sediu
	40.000
	80.000
	80.000
	40.000

	2.2
	În afara sediului
	20.000
	40.000
	40.000
	20.000


F.3. Programul minimal estimat pentru perioada de management aprobată
	Anul 1 de management: 01.07.2026 – 31.12.2026

	Nr.
	Program
	Scurtă descriere
	Nr.
proiecte
	Proiectele programului
	Buget
(lei)

	1
	Cercetare etnografică și dezvoltarea patrimoniului
	Cercetări de teren și documentare referitoare la patrimoniul cultural material și imaterial
	6
	Cercetarea colecțiilor; Documentarea obiectivelor din Parcul Etnografic; Etnografie socială, rurală și urbană; Cercetarea patrimoniului cultural imaterial; Organizarea de conferințe și seminarii; Participare la manifestări științifice
	60.000

	2
	Evidența, clasarea și gestionarea patrimoniului muzeal
	Evidența patrimoniului – bunuri culturale mobile, negative foto, diapozitive
	3
	Evidența patrimoniului cultural – bunuri mobile, negative, diapozitive; Evidența topografică și tipologică; Clasarea patrimoniului cultural
	10.000

	3
	Conservarea și restaurarea patrimoniului
	Conservarea preventivă și activă a patrimoniului propriu. Dotarea continuă a Laboratorului de Conservare-Restaurare
	4
	Restaurarea și conservarea patrimoniului – secția în aer liber (obiective, anexe, reacoperiri); Monitorizarea bisericilor Cizer și Petrindu; Conservarea spațiilor de depozitare; Restaurare pictură șevalet, tempera, lemn pictat, ceramică, metale, textile, piele
	150.000

	4
	Activități expoziționale și valorificarea patrimoniului
	Expoziții permanente și temporare,  valorificarea colecțiilor
	5
	Expoziții temporare Reduta și Galeria Cellarium; Expoziții Parcul Etnografic; Întreținerea și reorganizarea expozițiilor permanente
	60.000

	5
	Educație muzeală, pedagogie muzeală, promovarea patrimoniului imaterial
	Activități educaționale în parteneriat cu instituții de învățământ și organizații neguvernamentale, patrimoniu imaterial
	4
	Festivaluri și ateliere educaționale; Tradiții și valori istorice ale comunității locale; Promovarea principiilor sustenabilității; Educația adulților; Promovarea meșteșugurilor tradiționale și a patrimoniului immaterial; Promovarea creatorilor populari
	40.000

	6
	Accesibilizare și incluziune socială
	Programe și proiecte de accesibilizare a spațiilor muzeale și de incluziune socială
	4
	Dezvoltarea și actualizarea expoziției permanente tactile; Expoziții temporare tactile; Proiecte incluzive pentru persoanele cu deficiențe senzoriale; Proiecte pentru persoane expuse altor factori de risc (ICARE)
	40.000

	7
	Proiecte cu finanțare nerambursabilă și parteneriate internaționale
	Coordonarea și implementarea proiectelor cu finanțare europeană și a parteneriatelor instituționale
	3
	Implementare proiect ICARE – Erasmus+ (2025–2028); Implementare granturi INP (2024–2027); Participare activă în rețelele AEOM, NEMO, EURHO, ICOM
	10.000

	8
	Comunicare, marketing și publicații
	Promovarea ofertei culturale, a patrimoniului MET și a publicațiilor instituționale
	4
	Actualizare și securizare site www.muzeul-etnografic.ro; Extindere activitate platforme social media; Activități de promovare manifestări culturale; Anuarul MET, Muzeul Deschis, ghiduri, cataloage
	55.000

	
	TOTAL
	
	33
	
	425.000



	Anul 2 de management: 2027

	Nr.
	Program
	Scurtă descriere
	Nr.
proiecte
	Proiectele programului
	Buget
(lei)

	1
	Cercetare etnografică și dezvoltarea patrimoniului
	Cercetări de teren și documentare referitoare la patrimoniul cultural material și imaterial
	6
	Cercetarea colecțiilor; Documentarea obiectivelor din Parcul Etnografic; Etnografie socială, rurală și urbană; Cercetarea patrimoniului cultural imaterial; Organizarea de conferințe și seminarii; Participare la manifestări științifice
	120.000

	2
	Evidența, clasarea și gestionarea patrimoniului muzeal
	Evidența patrimoniului – bunuri culturale mobile, negative foto, diapozitive
	3
	Evidența patrimoniului cultural – bunuri mobile, negative, diapozitive; Evidența topografică și tipologică; Clasarea patrimoniului cultural
	20.000

	3
	Conservarea și restaurarea patrimoniului
	Conservarea preventivă și activă a patrimoniului propriu. Dotarea continuă a Laboratorului de Conservare-Restaurare
	4
	Restaurarea și conservarea patrimoniului – secția în aer liber (obiective, anexe, reacoperiri); Monitorizarea bisericilor Cizer și Petrindu; Conservarea spațiilor de depozitare; Restaurare pictură șevalet, tempera, lemn pictat, ceramică, metale, textile, piele
	300.000

	4
	Activități expoziționale și valorificarea patrimoniului
	Expoziții permanente și temporare, itinerate 
	5
	Expoziții temporare Reduta și Galeria Cellarium; Expoziții Parcul Etnografic; Expoziții itinerate (naționale și internaționale); Întreținerea și reorganizarea expozițiilor permanente 
	140.000

	5
	Educație muzeală, pedagogie muzeală, promovarea patrimoniului imaterial
	Activități educaționale în parteneriat cu instituții de învățământ și organizații neguvernamentale, patrimoniu imaterial
	4
	Festivaluri și ateliere educaționale; Tradiții și valori istorice ale comunității locale; Promovarea principiilor sustenabilității; Educația adulților; Promovarea meșteșugurilor tradiționale și a patrimoniului immaterial; Promovarea creatorilor populari
	80.000

	6
	Accesibilizare și incluziune socială
	Programe și proiecte de accesibilizare a spațiilor muzeale și de incluziune socială
	4
	Dezvoltarea și actualizarea expoziției permanente tactile; Expoziții temporare tactile; Proiecte incluzive pentru persoanele cu deficiențe senzoriale; Proiecte pentru persoane expuse altor factori de risc (ICARE an 2)
	80.000

	7
	Proiecte cu finanțare nerambursabilă și parteneriate internaționale
	Coordonarea și implementarea proiectelor cu finanțare europeană și a parteneriatelor instituționale
	4
	Implementare proiect ICARE – Erasmus+ (an 2); Implementare granturi INP; Candidatură proiect nou Erasmus+ sau Creative Europe; Participare activă în rețelele AEOM, NEMO, EURHO, ICOM
	15.000

	8
	Comunicare, marketing și publicații
	Promovarea ofertei culturale, a patrimoniului MET și a publicațiilor instituționale
	4
	Actualizare site și platforme sociale; Activități de promovare manifestări culturale; Lansare platformă patrimoniu digital; Anuarul MET, Muzeul Deschis, volume de specialitate, ghiduri, cataloage
	50.000

	
	TOTAL
	
	34
	
	805.000



	Anul 3 de management: 2028

	Nr.
	Program
	Scurtă descriere
	Nr.
proiecte
	Proiectele programului
	Buget
(lei)

	1
	Cercetare etnografică și dezvoltarea patrimoniului
	Cercetări de teren și documentare referitoare la patrimoniul cultural material și imaterial
	6
	Cercetarea colecțiilor; Documentarea obiectivelor din Parcul Etnografic (inclusiv zone noi Hoia); Etnografie socială, rurală și urbană; Cercetarea patrimoniului cultural imaterial; Conferință internațională de etnografie și muzeologie; Participare la manifestări științifice
	120.000

	2
	Evidența, clasarea și gestionarea patrimoniului muzeal
	Evidența patrimoniului – bunuri culturale mobile, negative foto, diapozitive
	3
	Evidența patrimoniului cultural – bunuri mobile, negative, diapozitive; Evidența topografică și tipologică; Clasarea patrimoniului cultural
	20.000

	3
	Conservarea și restaurarea patrimoniului
	Conservarea preventivă și activă a patrimoniului propriu. Dotarea continuă a Laboratorului de Conservare-Restaurare
	4
	Restaurarea și conservarea patrimoniului – secția în aer liber (obiective, anexe, reacoperiri); Monitorizarea climatică digitală a obiectivelor prioritare; Conservarea spațiilor de depozitare; Restaurare pictură șevalet, tempera, lemn pictat, ceramică, metale, textile, piele
	300.000

	4
	Activități expoziționale și valorificarea patrimoniului
	Expoziții permanente și temporare, itinerate
	6
	Expoziții temporare Reduta și Galeria Cellarium; Expoziții Parcul Etnografic; Expoziții itinerate (naționale și internaționale); Inaugurare parțială zone noi Parcul Etnografic Hoia; Întreținerea și reorganizarea expozițiilor permanente 
	150.000

	5
	Educație muzeală, pedagogie muzeală, promovarea patrimoniului imaterial
	Activități educaționale în parteneriat cu instituții de învățământ și organizații neguvernamentale, patrimoniu imaterial
	4
	Festivaluri și ateliere educaționale; Tradiții și valori istorice ale comunității locale; Promovarea principiilor sustenabilității; Educația adulților; Promovarea meșteșugurilor tradiționale și a patrimoniului immaterial; Promovarea creatorilor populari
	80.000

	6
	Accesibilizare și incluziune socială
	Programe și proiecte de accesibilizare a spațiilor muzeale și de incluziune socială
	4
	Dezvoltarea și actualizarea expoziției permanente tactile; Expoziții temporare tactile; Proiecte incluzive pentru persoanele cu deficiențe senzoriale; Finalizare proiect ICARE (an 3)
	80.000

	7
	Proiecte cu finanțare nerambursabilă și parteneriate internaționale
	Coordonarea și implementarea proiectelor cu finanțare europeană și a parteneriatelor instituționale
	4
	Implementare proiect ICARE – Erasmus+ (an 3, finalizare); Implementare granturi INP; Implementare proiect nou (Erasmus+ sau Creative Europe, an 1); Participare activă în rețelele AEOM, NEMO, EURHO, ICOM
	15.000

	8
	Comunicare, marketing și publicații
	Promovarea ofertei culturale, a patrimoniului MET și a publicațiilor instituționale
	4
	Strategie conținut digital; Campanie comunicare inaugurări Hoia; Platformă patrimoniu digital (dezvoltare); Anuarul MET, Muzeul Deschis, volume de specialitate, ghiduri, cataloage
	50.000

	
	TOTAL
	
	35
	
	815.000



	Anul 4 de management: 01.01.2029 – 30.06.2029

	Nr.
	Program
	Scurtă descriere
	Nr.
proiecte
	Proiectele programului
	Buget
(lei)

	1
	Cercetare etnografică și dezvoltarea patrimoniului
	Cercetări de teren și documentare referitoare la patrimoniul cultural material și imaterial
	6
	Cercetarea colecțiilor; Documentarea obiectivelor din Parcul Etnografic; Etnografie socială, rurală și urbană; Cercetarea patrimoniului cultural imaterial; Organizarea de conferințe și seminarii; Participare la manifestări științifice
	60.000

	2
	Evidența, clasarea și gestionarea patrimoniului muzeal
	Evidența patrimoniului – bunuri culturale mobile, negative foto, diapozitive
	3
	Evidența patrimoniului cultural – bunuri mobile, negative, diapozitive; Evidența topografică și tipologică; Clasarea patrimoniului cultural
	10.000

	3
	Conservarea și restaurarea patrimoniului
	Conservarea preventivă și activă a patrimoniului propriu. Dotarea continuă a Laboratorului de Conservare-Restaurare
	4
	Restaurarea și conservarea patrimoniului – secția în aer liber; Monitorizarea climatică digitală; Conservarea spațiilor de depozitare; Restaurare pictură șevalet, tempera, lemn pictat, ceramică, metale, textile, piele
	150.000

	4
	Activități expoziționale și valorificarea patrimoniului
	Expoziții permanente și temporare, pregătire deschidere oficială Parcul Hoia
	5
	Expoziții temporare Reduta și Galeria Cellarium; Expoziții Parcul Etnografic; Expoziții itinerate; Pregătire deschidere oficială Parcul Etnografic extins (septembrie 2029); Promovarea patrimoniului imaterial
	60.000

	5
	Educație muzeală, pedagogie muzeală, promovarea patrimoniului imaterial
	Activități educaționale în parteneriat cu instituții de învățământ și organizații neguvernamentale, patrimoniu imaterial
	4
	Festivaluri și ateliere educaționale; Tradiții și valori istorice ale comunității locale; Promovarea principiilor sustenabilității; Educația adulților; Promovarea meșteșugurilor tradiționale și a patrimoniului imaterial; Promovarea creatorilor populari
	40.000

	6
	Accesibilizare și incluziune socială
	Programe și proiecte de accesibilizare a spațiilor muzeale și de incluziune socială
	3
	Expoziție permanentă tactilă (actualizare); Proiecte incluzive pentru persoanele cu deficiențe senzoriale; Programe pentru persoane expuse factorilor de risc
	30.000

	7
	Proiecte cu finanțare nerambursabilă și parteneriate internaționale
	Coordonarea și implementarea proiectelor cu finanțare europeană și a parteneriatelor instituționale
	3
	Implementare proiect nou (an 2); Implementare granturi INP; Candidatură Erasmus+ 2030; Participare activă în rețelele AEOM, NEMO, EURHO, ICOM
	10.000

	8
	Comunicare, marketing și publicații
	Promovarea ofertei culturale, a patrimoniului MET și a publicațiilor instituționale
	4
	Campanie comunicare deschidere oficială Hoia; Strategie conținut digital; Platformă patrimoniu digital (consolidare); Anuarul MET, Muzeul Deschis, ghiduri, cataloage
	40.000

	
	TOTAL
	
	32
	
	400.000







4. Tabelul Indicatorilor de performanță

	Nr.
Crt.
			Indicatori
	U.M.
	                             Program  
 

	Coeficient de ponderare

	
	
	
	2026 sem 2
	2027
	2028
	2029    
sem. 1
	

	1
	Cheltuieli pe beneficiar (total cheltuieli- cheltuieli de capital/nr. de  beneficiari) 
	lei
	76,46
	71,47
	71,30
	71,27
	0,1

	2
	Fonduri nerambursabile atrase
	Mii lei
	141,28
	304
	324
	150
	0,1

	3
	Număr de activităţi educaţionale
	Nr.
	20
	40
	40
	25
	0,1

	4
	Număr de apariţii media (exclusiv comunicatele de presă)
	Nr.
	200
	500
	500
	300
	0,05

	5
	Număr de beneficiari neplătitori
	Nr.
	25000
	60000
	60000
	25000
	0,05

	6
	Număr de beneficiari plătitori
	Nr.
	35000
	60000
	60000
	35000
	0,1

	7
	Număr de expoziţii
	Nr.
	7
	10
	10
	7
	0,1

	8
	Număr de proiecte
	Nr.
	33
	34
	35
	32
	0,1

	9
	Gradul de acoperire din  venituri proprii  (total venituri, exclusiv subvenţiile) a cheltuielilor instituţiei
	%
	19,23
	10,49
	10,51
	10.62
	0,2

	10
	Gradul de îndeplinire a recomandărilor/măsurilor auditorilor (recomandări implementate in anul curent/total recomandări)
	%
	100
	100
	100
	100
	0,1

